Veera Hovila on omien sanojensa mukaan luonnon monimuotoisuuden vähenemisestä huolestunut tavis. Kuva: Antti Lähteenmäki / Yle\nRiihimäkeläinen Veera Hovila ryhtyi kesän alussa “metsävahdiksi”. Kyseessä ei kuitenkaan ole mikään eräoppaan toimi, vaan Hovila kirjaimellisesti vahtii metsää ihmisiltä.\nKyseinen metsä on pienehkö, noin yhdentoista hehtaarin tilkku valtionmetsää Hausjärven Selänojan kylän lähistöllä. Osana Metsäliikkeen, eli Greenpeacen, Luonto-Liiton ja Elokapinan yhteenliittymän uutta metsävahtitoimintaa Hovila “vahtii” järjestöjen arvokkaaksi luokittelemaa metsää.\nTyökseen eläinlääkärinä toimiva Hovila ei kuitenkaan näe itseään erityisemmin osana edellä mainittuja toimijoita. Hän pitää itseään huolestuneena taviksena.\n– Olen huolissani luontokadosta ja mielestäni valtio ei tee tarpeeksi töitä sen pysäyttämiseksi.\nMuutama vuosi sitten ympäristöasioihin herännyt Hovila törmäsi mahdollisuuteen sosiaalisessa mediassa. Hän näki metsävahtitoiminnan käytännöllisenä tapana toimia luonnonsuojelun eteen hänen omassa elinympäristössään, metsässä liikkumisesta saamansa ilon lisäksi.\nVeera Hovilan "vahtima" metsätilkku huipentuu kukkulalle, jossa kasvaa kaksi pitkää haapaa. Kuva: Antti Lähteenmäki / Yle\nVahtitoiminnan motiivi on saada lisää valtionmetsistä löytyviä luonnonmetsiä suojelluksi. Tämän takia Hovila on tutustunut Selänojan metsätilkkuun. Kukkulaksi kohoavalla metsätilkulla on paljon eri-ikäistä puuta koivusta mäntyyn, kuuseen ja haapaan.\n– Täällä on myös runsaasti lahopuuta, monimuotoista ja eri-ikäistä metsää. Vapaaehtoiset kartoittajat ovat havainneet tällä alueella noin 30 uhanalaista tai vanhaa metsää indikoivaa lajia, Hovila kertoo “suojatistaan”.\nArvokasta metsää hakataan hiljaisuudessa, väittää Metsäliike\nMetsävahtitoiminnassa kyse on pitkälti näkyvyydestä ja kuuluvuudesta. Metsätilkun valinnut vahti tutustuu metsään, kertoo siitä esimerkiksi somessa, seuraa netistä alueella mahdollisesti tehtäviä hakkuita ja hakkuiden alkaessa tiedottaa asiasta Metsäliikkeelle. Näin kertoo toimintaa suunnitellut Greenpeacen metsäasiantuntija Matti Liimatainen.\n– Me olemme pitkään tehneet kartoitustyötä ja tienneet, missä päin Suomea on suojelullisesti tärkeitä metsiä. Tämä metsävahtitoiminta on ikään kuin niiden tarkkailun ulkoistamista vapaaehtoisille, Liimatainen selittää.\nLiimataisen mukaan suojeltavana olisi valtion ja isojen metsäyritysten omistamia metsiä, jotka eivät ole kuitenkaan saaneet suojelupäätöstä. Liimatainen väittää, että monella alueella olisi kiistattomat perusteet suojelulle, mutta taloudellinen arvo menee hakkuupäätöksissä edelle.\nYksi metsien monimuotoisuuden kannalta tärkeä osa on lahopuu, jota moni laji tarvitsee elääkseen. Hakkuussa lahopuut voidaan korjata pois tai jättää paikoilleen. Kuva: Antti Lähteenmäki / Yle\nVahtitoiminnalla pyritään Liimataisen mukaan saamaan “vähän anonyymejä” metsiä ihmisten tietoisuuteen. Moni kohteista on esimerkiksi Koneen Säätiön Luonnonmetsä-työryhmän (siirryt toiseen palveluun) kartoittajien huomioimia suojelemattomia luonnonmetsiä.\nVahtitoimintaa helpottaa se, että tänä päivänä hakkuusuunnitelmat ja -aikomukset ovat kaikkien nähtävissä netistä. Metsäkeskus julkaisee (siirryt toiseen palveluun)hakkuuaikomukset reaaliaikaisesti kartalle päivittyvänä tietona, jota kuka tahansa voi tarkkailla.\nJos Metsäliikkeen mielestä arvokkaalle alueelle suunnitellaan hakkuita, ottaa Metsäliike yhteyttä Metsähallitukseen ja alkaa neuvotella hakkuista. Liimataisen mukaan tarkoitus on pitää niin paljon meteliä, että valtio päättääkin esimerkiksi ostaa hakkuukohteen metsänsuojeluun tai metsäyhtiö tekee kohteesta rauhoituspäätöksen.\n– Aikaisemmin tällaisia valtion omistamia luonnonmetsiä on kaatunut ilman, että kukaan on saanut tietää. Tällainen vahtitoiminta voi vaikuttaa naiivilta ajatukselta, mutta mitä enemmän asioita nostetaan esille, sitä paremmin ne ratkeavat, Liimatainen sanoo.\nMetsähallitukselle kelpaa apu luonnonmetsien kartoituksessa\nValtionmetsistä vastaavan Metsähallituksen kestävän kehityksen päällikkö Antti Otsamo pitää Metsäliikkeen vahtitoimintaa mielenkiintoisena.\n– Ennenhän metsänvartija tarkoitti valtion virkamiestä joka vahti metsiä sitä varten, etteivät kansalaiset varasta sieltä puuta. Nyt 150 vuotta myöhemmin vapaat kansalaiset vahtivat metsiä, jotta valtio ei hakkaisi puuta, Otsamo mietiskelee.\nMetsähallituksen kestävän kehityksen päällikkö Antti Otsamo painottaa, että 12,6 miljoonasta hehtaarista valtion omistamaa metsää vain yksi kolmannes on talousmetsäkäytössä. Kuva: Antti Lähteenmäki / Yle\nOtsamon mukaan Metsähallitus suhtautuu tällaiseen toimintaan yhtenä kansalaisyhteiskunnan ilmaisuna. Metsähallitus voi jopa saada hankkeen kautta metsistä arvokasta tietoa, joka on jäänyt heidän asiantuntijoiltaan huomaamatta.\nViime vuosina Metsähallitukselle toimitettavat vetoomukset ja lajistokartoitukset ovat lisääntyneet, ja nämä otetaan Otsamon mukaan Metsähallituksessa avosylin vastaan. Metsähallitus on viime vuosina lisännyt muutenkin toimia luonnoltaan rikkaan metsän tunnistamiseksi ja varjelemiseksi, Otsamo painottaa.\n– Eri alueilla on nyt lajisto-, ympäristö- ja luonnonhoitoasiantuntijoita, ja uutta luonnon monimuotoisuuden huomioivaa toimintamallia kehitetään paraikaa.\nVaikka parannettavaa löytyy, Otsamo ei allekirjoita Greenpeacen Liimataisen luonnehdintaa siitä, että Suomessa luonnoltaan arvokasta metsää kaatuu kaikessa hiljaisuudessa. Tätä hän kuvailee vanhojen aikojen murheeksi.\n– Nykyäänhän toimimme hyvin avoimesti. Metsänkäyttöilmoitus pitää tehdä vähintään 10 päivää ennen hakkuiden alkamista, ja tämä antaa ihmisille aikaa perehtyä kohteisiin.\nKun puhutaan hakkuista, paljon on kiinni siitä, ovatko keskustelijat samaa mieltä käsitteistä. Esimerkiksi arvokkaan metsän voi ymmärtää monella tapaa: metsän luonnontilaisuutta voi arvioida eri tavoin, ja eri ihmiset voivat nähdä samassa metsätilkussa eri asioita. Otsamon mukaan asetelma on yleinen valtionmetsien kohdalla.\n– Hyvin useat kohteet joista päädymme keskustelemaan luontojärjestöjen kanssa, ovat meidän mielestämme talousmetsää. Niistä löytyy kantoja, harvennuksen jälkiä ja usein ne ovat nuorehkoja metsiä.\nHieman samanlainen kohde on Selänojan metsätilkku: Metsähallitus näkee alueen pitkälti nuorehkona talousmetsänä, luontoaktiivit osittain luonnonmetsänä. Samasta väännetään esimerkiksi Riihimäen vieressä Hämeenlinnassa, jossa UPM on tehnyt hakkuusuunnitelmia Evon alueelle. Luontojärjestöt vastustavat ajatusta uhanalaisten lajien takia ja torjuvat ajatuksen minkäänlaisista hakkuista alueelle, UPM taas arvioi aluetta eri kriteereillä ja kertoo pystyvänsä hakkuissa ottamaan erityisiä lajeja huomioon.\nVeera Hovilan mielestä kaikki valtion omistamat luonnonmetsät pitäisi suojella. Kuva: Veikko Eromäki / Yle\nVoiko metsää kaataa kestävästi?\nMetsähallituksen Otsamon mukaan avain metsätalouden ja luonnonsuojelun yhteen saattamiseen on kestävä metsänhoito. Tässä lahopuut jätetään paikoilleen ja suuria aukkoja vältetään poimintahakkuiden avulla.\n– Julkisuuteen tulee mielikuva, että joko hakataan tai ei hakata. Mutta meillähän on laaja valikoima keinoja, ja joka paikkaan löytyy sopiva vaihtoehto, Otsamo sanoo.\nOtsamo kuitenkin lisää, että joihinkin paikkoihin ei kannata hakkuita tehdä ollenkaan.\nKartoitus siis etenee, metsää tunnetaan paremmin ja keskusteluyhteyttä metsänomistajien ja -suojelijoiden välillä on. Greenpeacen Matti Liimatainen nostaa kuitenkin esiin uuden huolen: Venäjän aloittama Ukrainan sota on pakotteiden kautta lopettanut venäläisen puutavaran tuonnin Suomeen.\nTämä tarkoittaa, että jos suomalainen metsäteollisuus haluaa pysyä nykyisessä vauhdissa, pitää korvaavaa puuta löytyä. Samaan aikaan tuoreen raportin mukaan Suomen maankäyttösektori tuotti enemmän päästöjä kuin sitoi viime vuonna, ja Syke ja Ilmastopaneeli vaativat tähän vastauksena maamme metsien hiilinielun lisäämistä entisestään. Metsähallituksen Otsamo myöntää tilanteen olevan mielenkiintoinen.\n– Meillä on tavoite kasvattaa hiilinielua ja valtion metsien vuotuisesta kasvusta korjataan pois vain puolet, eli asia etenee. Mutta puutakin pitää tuottaa.\nOtsamon mukaan Metsähallitus ei ole merkittävästi lisäämässä puuntuotantoa, joka muuttuvasta maailmantilanteesta huolimatta pysyy aikaisempien vuosien tasolla.\nHausjärven Selänojassa tulevaisuus on yhtä epäselvä. Veera Hovilan metsätilkulle on tehty kolme metsänkäyttöilmoitusta: yksi isompi avohakkuu ja kaksi harvennushakkuuta. Niiden aikataulusta ei ole varmuutta. Nyt Hovilan työ onkin seurata, miten hakkuut etenevät. Mitä hän aikoo tehdä, jos tai kun tilkun puita aletaan kaataa?\n– No, keinot ovat aika rajalliset. Ilmoittaisin asiasta eteenpäin ja järjestöt päättäisivät mihin toimiin ryhtyisivät.\nVoit keskustella aiheesta 20.6. kello 23:een saakka.\nMetsätMetsähallitusHakkuutMetsäteollisuusLuonnonsuojeluLuontoMetsätalousMetsien hallintaTalousmetsätYmpäristöjärjestötPuutKotimaaKanta-HämeHausjärviRiihimäen seutukunta


Mikä onAurinkotuuli Muodostuu ?\nMikä onAurinkotuuli Muodostuu ?\nSen käsittämättömän lämpöä , käsittämätöntä etäisyys ja silkkaa yhteyden ihmisen olemassaolon ,aurinko on luonnollisestipisteen vakavaa kiinnostusta monet tutkijat , tutkijat ja maallikot . Kuten ehkä olettaa ,aurinko on paikallapaljon toimintaa koko ajan . Ruuhka-aikoina auringon aktiivisuus , tarkkailijat huomaahuippunimistä aurinkotuuli,ilmiötä, joka voi ollasuora vaikutus auringon satelliitin ,maapallosta. Ensisijainen ominaisuudet\nAurinkotuuli koostuu pääasiassa niin kutsuttuja atomia pienemmät hiukkaset . Nimittäin, nämä ovat protoneja , elektroneja ja neutroneja , vaikka neutronit ovat harvinaisempia kuin kaksi muuta . Sekä elektronien että protoneja on erityinen maksu ; protonit ovat positiivisesti varautuneita ja elektroneja negatiivisesti . Kun nämä hiukkaset yhdistää muodossa aurinkotuulen ,tulos onplasma kaltaista ainetta , joka lähestyy miljoona astetta ja ja kulkee 900 km sekunnissa.\ntuuli puhaltaa jatkuvasti pinnaltaauringon . Kun näin ,tuuli amasses enemmän ja enemmän protoneja , elektroneja ja ioneja matkan varrella . Kun tuuli kiinnittää enemmän materiaalejaaurinko, aurinko jatkuvasti menettää massaa , nopeudella lähes miljoona tonnia sekunnissa . Tämä menetys on kuitenkin suurta merkitystäjäljellä Auringon massa , jonka arvioidaan olevan 1,989 jakolmaskymmenes teho\npäälähde aurinkotuulen on koronan reiät . Nämä reiät ovat pääasiassaauringon vastaaviin napoihin jossaaurinkotuuli pääsee poistumaan . Tuuli itsessään kautta syntyyAuringon korona ja sen osatekijöiden korkea lämpötila . Jos olit kuvitellakerrosauringon että voisit näkyvästi nähdä, josjatkuva katseen olisi mahdollista , se olisikorona näet. Tämä uloin kerros tai ihon aurinko onpaine muodostuuaurinkotuulen joka aiheuttaa komeetat menettävät vetää suurempien kappaleiden komeettoja ja lähteä omasta kehityskaari .\naikoina , jolloinaurinko on erittäin aktiivinen ,mahdollinen vaikutus aurinkotuulen voi ollamaapallolla kasvaa. Asiantuntijoiden mukaan yliopiston Tennessee - Knoxville ,kaksi tonttia eniten tehostettu aurinkotuulen ovationosfäärin jaMaan magneettikenttä . Tämä voi ollakonkreettinen vaikutussuorituskykyyn tai toimintaan tietoliikennejärjestelmien ympäri maailmaa . On spekuloitu, että se oli tässä muodossa aurinkotuulen aiheuttaneesta toiminnasta1997 kuolemanTelstar 401 satelliitin .\nMiten kierrättää Muovit ja frisbeet\nVaikutukset jokien pilaantuminen aikana Sora Mining\nMikä onNOx numero ?\nMiten Go Green ja suojelemaan ympäristöä\nMiten Kierrätys PET Muovit auttaa ympäristöä ?\nMiten kierrättää Industrial Oil


Voiton maksimointi: riistoa vai eettistä arvon tuottamista?\nOn yleinen olettamus, että on loogisesti mahdotonta maksimoida voittoa eettisesti. Liikeyritykset – erityisesti niiden johtajat ja omistajat – eivät voi olla eettisiä, koska ne toimivat itsekkäästi eli pyrkivät maksimoimaan voittoaan. Monet näin ajattelevat uskovat (vaikka eivät olisikaan lukeneet Marxia), että oman edun tavoittelu on pahasta ja voiton maksimointi on mahdollista vain moraalittomalla toisten riistämisellä: yritykset myyvät huonoja tai viallisia tuotteita asiakkailleen, pelailevat kasinopeleja osakkeenomistajien kustannuksella, ja maksavat nälkäpalkkaa surkeissa oloissa raataville työntekijöilleen. Mutta ne, jotka uskovat itsekkyyden moraalittomuuteen ja myyttiin pahoista riistäjäyrityksistä, ovat väärässä.\nYleinen väärinkäsitys itsekkyydestä ja yritystoiminnan eettisyydesta ei ole yllättävä. Filosofit, Marx mukaan lukien, ovat kautta aikojen opettaneet, että itsekkyys eli oman edun tavoittelu on epäeettistä, ja altruismi – itsensä uhraaminen toisten hyväksi – on ainoa oikea moraalikoodi. Jos altruismia puoltavia filosofeja on uskominen, yritystoiminta ei voi olla eettistä, koska se perustuu kilpailuun ja oman edun tavoitteluun. Mitä neuvoja altruismilla on tarjota liike-elämälle? Unohda voiton tavoittelu ja keskity palvelemaan kaikkia sidosryhmiä ja etenkin niitä, jotka ovat eniten avun tarpeessa.\nJotkut yritysihmiset koettavat seurata altruismin ohjeita ja päätyvät kompromissiin: voiton tavoittelua vuorotellen sidosryhmille uhrautumisen kanssa. Tällainen kompromissi ei ikävä kyllä auta selviämään kilpailussa parhaiden mahdollisten tuotteiden ja palveluiden tuottamisessa pienimmillä mahdollisilla kustannuksilla (se vaatii innovatiivisuutta ja tuottavuutta), ja monet yritykset tyytyvät PR:ään varsinaisen uhrautumisen sijasta – lähes kaikkien vuosikertomuksista löytyy yhteiskuntavastuuta hehkuttava osuus liikevoiton vastapainoksi (tai sen sijaan).\nJotkut torjuvat altruismin tyystin ja valitsevat sen vastakohdan eli ns. kyynisen ”egoismin”. Tämän valinnan logiikka on, että koska itsensä uhraaminen johtaa lopulta konkurssiin, ainoa vaihtoehto on uhrata muut itselleen heitä hyväksikäyttämällä, mitään keinoja kaihtamatta (kunhan ei vain jää kiinni). Kyyninen ”egoismi”, joka ei kaihda toisten hyväksikäyttöä ja heidän oikeuksiensa loukkaamista, ei siis ole oman eikä kenenkään muun edun mukaista eikä siis oikeasti egoismia. Tilapäinen, lyhytaikainen taloudellinen hyöty pitkän tähtäimen menestymisen ja maineen kustannuksella ei ole oman edun mukaisia, kuten esimerkiksi jokainen pyramidisijoitushanketta yrittänyt, Charles Ponzista Bernie Madoffiin, on aina lopulta tullut kokemaan.\nNiille, jotka haluavat maksimoida voittoa eettisesti on olemassa kolmas ohjenuora altruismin ja kyynisen ”egoismin” sijasta: rationaalinen egoismi. Egoismi on moraalikoodi, joka kannustaa oman edun – liike-elämässä siis pitkän tähtäimen voiton – tavoitteluun muiden oikeuksia loukkaamatta. Ihmiset – ja liikeyritykset – selviävät hengissä ja kukoistavat ainoastaan arvoja tavoittelemalla ja saavuttamalla eivät uhraamalla niitä muille.\nAltruismin periaatetta seuraavan on kysyttävä itseltään: ”Tarvitseeko joku muu tätä enemmän kuin minä?” Jos vastaus on ”kyllä”, hänen on luovuttava tavoittelemastaan arvosta – ruoasta, vaatteista, asunnosta, työpaikasta, ylellisyyksistä puhumattakaan – tai asiakkaista, pätevistä työntekijöistä, tehokkaista laitteista ja voitosta. Periaatteellinen arvojen uhraaminen toisten hyväksi voi johtaa vain yhteen lopputulokseen: yksilön kuolemaan tai yrityksen konkurssiin. (Kuuluisa altruismin puoltaja John Stuart Mill ymmärsi tämän ja ehdottikin, että otamme vain välttämättömimmän selvitäksemme hengissä ja saadaksemme voimia jatkaa muiden palvelua.)\nEgoismi on altruismin vastakohta: elämänmyönteinen moraalikoodi, jonka tarkoitus on opastaa yksilöitä ja yrityksiä arvojensa saavuttamisessa pitkällä tähtäimellä, koko elämän tai yrityksen elinkaaren ajan. Arvojen, kuten voiton maksimoinnin, saavuttaminen on mahdollista seuraamalla egoismin perusperiaatteita: rationaalisuus (päätosten teko tosiasioiden eikä toiveajattelun perusteella), itsenäisyys (eikä toisten sokea seuraaminen), periaatteellisuus (engl. ”integrity”), rehellisyys, oikeudenmukaisuus, tuotteliaisuus ja ylpeys (parhaansa tekeminen kaikessa, mihin ryhtyy). Egoismin periaatteiden mukaista on myös toisten oikeuksien kunnioittaminen, joka sulkee pois petoksen sekä kaikki aloitteet fyysisen vallan (kuten varkaus, toisen omaisuuden vaurioittaminen tai tuhoaminen) käyttöön. Vapaaehtoinen hyväntekeväisyys on jokaisen oma valinta mutta ei eettinen velvollisuus.\nOnko egoismin mukaan toimivia yrityksiä olemassa vai ovatko useimmat yritykset kyynisiä toisten hyväksikäyttäjiä? Kyllä ja ei. Jos liike-elämä perustuisi kyyniseen hyväksikäyttöön ja enemmistö yrityksiä toimisi sen mukaisesti, koko järjestelmä luhistuisi omaan mahdottomuuteensa – hyväksikäytettävistä tulisi ennen pitkään pula. Useimmat yritykset haluavat toimia eettisesti ja maksimoida voittoa (onneksi meille kaikille, jotka hyödymme niiden toimminasta joko asiakkaina, työntekijöinä, sijoittajina tai kuluttajina). Mutta etiikassa on aina kyse valinnasta, ja koska ihmisen luontoon kuuluu erehtyväisyys, on mahdollista, että yritys (siis sen työntekijät ja johtajat) seuraa egoismin periaatteita mutta ei systemaattisesti, hairahtuen tosiasioiden tunnistamisesta tai rehellisyydesta pragmatismin nimissä. Tämä näkyy pitkän aikavälin tuloksellisuudessa: ne yritykset, jotka toimivat egoismin periaatteiden mukaan menestyvät parhaiten.\nYksi innoittava esimerkki erittäin hyvin menestyvästä, eettisesti toimivasta, kilpailijoistaan erottuvasta yrityksestä on amerikkalainen pankki, Fortune 500-yritys BB&T. BB&T:n johto on valinnut egoismin – koska se on ainoa moraalikoodi, joka mahdollistaa eettiseen pitkän tähtäimen voiton maksimoinnin.\nJaana Woiceshyn on liiketoiminnan etiikan ja strategian professori Calgaryn yliopistossa. Hänen tuorein teoksena on kirja "How to be Profitable and Moral: A Rational Egoist Approach to Business", joka on vastikään julkaistu myös suomeksi nimellä "Tulos ja moraali: Eettinen tie menestykseen".


08.07.2020, klo 04:18:44\nPaprika 0 jäsentä ja 1 vieras katselee tätä aihetta. « edellinen seuraava »\nKirjoittaja Aihe: Paprika (Luettu 7883 kertaa)\n« Vastaus #15 : 25.09.2007, klo 22:24:28 »\nLainaus käyttäjältä: Reima Mäkinen - 25.09.2007, klo 22:11:59\nKotona katsottavaksi voisi sopiakin. Ei tää R&A:ssa oikein napannut.\nVai niin, itse taas pidin tätä erinomaisen soveltuvaksi nimenomaan valkokankaalle enkä haluasi tihrustaa sitä väri- ja yksityiskohtapaljoutta telkkarin ruudulta.\nJuoni ei ollut mitenkään maailman omaperäisin, mutta toteutus oli hieno. Paprikaa katsoessani minulle tuli mieleen vanhat Grant Morrisonin Doom Patrolit aika ajoin. Arvostan Konin tuotannossa sitä, että hänen elokuviaan ei voisi tehdä oikein muuten kuin animaationa. Hän todellakin tunnistaa taidemuotonsa vahvuudet ja toimii niiden mukaan.\n« Vastaus #16 : 25.09.2007, klo 22:37:30 »\nJuoneltaanhan tämä on varsin yksinkertainen, aivan totta. Ehkä juuri siksi niin suuri osa kriitikoista (jopa 20 %) onkin väittänyt, että se on vain kasa kauniisti animoitua sontaa...\nSen sijaan väitteitä epäloogisuudesta en oikein ymmärrä. Leffahan vain toimii unen logiikan mukaan (aivan samoin kuin Paranoia Agent toimi valheen, Tokyo Godfathers sadun, Millennium Actress elokuvan ja Perfect Blue mielisairaan logiikan mukaan). Kenties kontrasti juonen ja animaation välillä on liian suuri?\nEhkä se vika oli hahmoissa, joista en löytänyt oikein mitään sympatiseerattavaa.\nKon onkin haastatteluissa sanonut, että elokuvan suurimpia haasteita oli mahduttaa Tsutsuin massiivinen romaani puoleentoista tuntiin ja jättää silti unimaisemille riittävästi tilaa. Tämän vuoksi jouduttiin tekemään kompromissejä esimerkiksi hahmojen suhteen; heistä tehtiin helposti aukeavat luonteitaan kuvastavilla hahmodesigneillä, ja ääninäyttelijöiksi castattiin tunnettuja nimiä, jotta katsojat pääsisivät heti kärryille siitä millaisia hahmot ovat (Akio Ootsuka tunnetaan karskeista äijärooleistaan - mm. GITSin Batoo - joten poliisimiestä alkaa heti katsoa sitä tapettia vasten). Länsimaisiin katsojiin tämä ei tietenkään valitettavasti toimi... Mutta otakuna on myönnettävä, että minusta Megumi Hayashibaran kaksoisroolisuoritus oli loistava. Kon ja Tsutsui virtuaalibaarimikkoina olivat myös varsin vinkeää kuultavaa.\nAlkuperäinen kansi olisi silti ollut kivempi.\n« Vastaus #17 : 25.09.2007, klo 23:34:47 »\nMielipiteet kyllä kummasti vaihtelee, mutta kai se on vain hyvä asia? Itse näin viime lauantaina koko R&A:n animekolmikon, Paprika, Tekkonkinkreet ja Maameren tarinat ja Paprika viehätti itseäni eniten. Ehkä siinä oli osa ammatillista viehätystä, koska visuaalit olivat komeat ja kynät ja 3d-softat oli sauhunneet. Kuvakerronta oli todella idearikasta.\n« Vastaus #18 : 25.09.2007, klo 23:47:27 »\nKatsoin Paprikan DVD:ltä, olisihan se ollut mukava nähdä isoltakin kankaalta, mutta... Pidin kyllä leffasta, siitä huolimatta että juoni oli aika peruskauraa ja monesta jutusta tuli mieleen aiemmissa leffoissa ja Paranoia Agentissa käytetyt ideat. Visuaalisesti hieno, luulenpa että katson läpi uudestaan täsä jossain välissä. Satoshi Konin jutut vain iskevät meikäläiseen. Ja Susumu Hirasawan musiikit!\n« Vastaus #19 : 26.09.2007, klo 00:04:10 »\nMa katoin Tekkonkinkreetin heti tän perään ja pidin siitä enemmän. (Molemmissa oli rendausraudat sauhunneet.) Saattaa olla että olin tosiaan liian väsynyt Paprikassa. Teatterin äänentoisto oli väännetty 11.sta joten äänipuoli lähinnä riipi korvia.\nJa niissä unissa oli silmiinpistävää se niiden (eri ihmisten unien) samankaltaisuus tai jonkinlainen stereotyyppinen näkemys unista. Toki jälki oli komeaa ja muutama hyvä/tuore ideakin oli mukana. Jonkinlainen kanta pitäisi varmaan ottaa viittauksiin muihin kulttuurituotteisiin, aika usein ne tässä vaikutti hieman päälleliimatuilta.\nOliks se Megumi Hayashibara se joka veti sitä naispääroolia ja Paprikaa? Olihan se hyvä. Hahmona tää tiedenainen oli vaan sekin turhan stereotyyppinen ja särmätön.\nNyt tuli vielä mieleen että alkutekstit oli täs tosi hienot, hyvä idea!\n« Vastaus #20 : 26.09.2007, klo 09:03:51 »\nLainaus käyttäjältä: Reima Mäkinen - 26.09.2007, klo 00:04:10\n« Vastaus #21 : 26.09.2007, klo 10:39:40 »\nLainaus käyttäjältä: PTJ Uusitalo - 26.09.2007, klo 09:03:51\nEiku ei. Alkutekstit ei tossa Youtube-versiossa ole samalla idealla (laserilla ammuttuna semi 3U pintoihin) kuin siinä leffassa. Tai sit mä näin unta.\n« Vastaus #22 : 26.09.2007, klo 12:55:57 »\nHmm, nyt kun mainitsit niin eipä olekaan. Miksiköhän?\n« Vastaus #23 : 26.09.2007, klo 13:24:34 »\nMinulle kolahtivat sekä Paprika että Tekkonkinkreet. Upeita, mielikuvituksellisia ja viimeisen päälle toteutettuja molemmat.\nTekkonkinkreet räjäytti näistä kahdesta kuitenkin pöydän puhtaaksi, kiitos omaperäisen visuaalisen asun sekä vangitsevan inhimillisen tarinan.\nToisaalta, kuten Tähtivaeltajaa säännöllisesti lukeneet ovat voineet huomatakin, olen pitkään ollut leffan pohjana olevan Taiyo Matsumoton laatumangan fani (tuli jenkeissä Pulp-lehden jatkosarjana nimellä Black & White). Kannattaa ehdottomasti tustustua!\n« Vastaus #24 : 27.09.2007, klo 00:51:46 »\nLainaus käyttäjältä: PTJ Uusitalo - 26.09.2007, klo 12:55:57\nDVD:llä tekstit ovat kuten pitääkin. Lieneeköhän kyseessä jokin keskeneräinen pätkä? Tuosta youtube-versiosta uupuu joitakin yksityiskohtia, esim tietokonetyypin seinällä olevat kuvat ovat tyhjiä.\n« Vastaus #25 : 30.09.2007, klo 10:15:58 »\nMonin puolin hieno elokuva (lähinnä visuaalisesti, eikä onnistunutkaan koukuttamaan samalla tavalla kuin Paranoia Agent). Unen absurdius jäi jotenkin puolitiehen.\nOlinko ainoa jota häiritsi tyttönukke-paraati-juttujen samankaltaisuus GITS: Innocencen kanssa??\nNo, Susumu Hirasawa on onneksi aina Susumu Hirasawa...\n« Vastaus #26 : 30.09.2007, klo 20:55:03 »\nLainaus käyttäjältä: rama - 30.09.2007, klo 10:15:58\nEn ole sitä nähnyt joten en osannut verrata... Muuten se on kyllä totta että unista olisi voinut saada vielä enemmän irti.


Porvoon Kilpilahden bio- ja kiertotalouden teollisuuspuistolle kunnianhimoinen visio | Posintra - Kehitysyhtiö '); });\nPorvoon Kilpilahden bio- ja kiertotalouden teollisuuspuistolle kunnianhimoinen visio\n”Kilpilahti, maailmanluokan teollinen kiertotalouskeskittymä – kestävää ja älykästä uusiutumista”. Visio ohjaa Kilpilahden alueen kehitystyötä pitkälle tulevaisuuteen. Kilpilahden bio- ja kiertotalouspuistohanke kehittää konkreettisia toimenpiteitä vision toteuttamiseksi.\nKilpilahden teollisuuspuiston kehitystyön tuottama kunnianhimoinen visio on Kilpilahti,maailmanluokan teollinen kiertotalouskeskittymä – kestävää ja älykästä uusiutumista. Sen synnyttämiseen osallistuivat kaikki Kilpilahden keskeiset toimijat ja runsaasti muitakin yrityksiä. Keskeisten teemojen määrittely käynnistyi helmikuussa järjestetyssä työpajassa. Vision viimeisteli ja hyväksyi hankkeen ohjausryhmä, joka koostuu alueen avaintoimijoista. Ryhmän puheenjohtajana toimii Porvoon kaupungin apulaiskaupunginjohtaja Fredrick von Schoultz.\nKilpilahden alue on Pohjoismaiden suurin öljynjalostuksen ja kemianteollisuuden keskittymä, ja siellä on jo tällä hetkellä merkittävää biopolttoaineiden tuotantoa.\nVisio ohjaa Kilpilahden alueen kehitystyötä pitkälle tulevaisuuteen. Se myös kiteyttää kehitystyön keskeisimmät teemat, tavoitetason, edellytykset ja mahdollisuudet kehittyä vetovoimaiseksi edelläkävijäksi bio- ja kiertotalouden teemoilla. Visio kokoaa alueen yritysten näkemykset ja avaa mahdollisuuksia myös kokonaan uusille yrityksille ja toiminnalle.\nKilpilahden bio- ja kiertotalouspuistohanke kehittää konkreettisia toimenpiteitä vision toteuttamiseksi. Visioon liittyvistä keskeisistä teemoista on tuotettu hankeaihiot, joita viedään eteenpäin yritysten kanssa. Digitalisoituminen ja puhtaan teknologian maailmanlaajuisen kysynnän lisääntyminen vauhdittavat ympäristöliiketoiminnan kasvua myös Kilpilahdessa.\nPuiston yhteisten hankkeiden toteutuksesta ja kokoamisesta luodaan malli, jota testataan ja kehitetään käytännössä. Mallista voi jatkossa syntyä vahva kehitystyötä vauhdittava toimintatapa tai\norganisaatio, joka pystyy kokoamaan yritysten yhteiset tarpeet, mahdollisuudet ja innovaatiovoiman.\nUusia yrityksiä toivotaan mukaan hankkeeseen. Kiinnostuneet voivat olla yhteydessä Posintran kehityspäällikkö Matti Herleviin.\nKilpilahden bio- ja kiertotalouspuistohanke\nKilpilahden teollisuuspuistohankkeen moottoreita ovat kehitysyhtiö Posintra ja Porvoon kaupunki. Kehitysyhtiö Posintra on saanut Euroopan aluekehitysrahastolta rahoitusta hankkeelle.\nMatti Herlevi, kehityspäällikkö tai Leena Tuomi, ohjelmajohtaja


MobileBet Kokemuksia, esittely ja bonus - Ristikaksi.com\nEtusivu » Online Casinos » MobileBet\nMobileBet ei nimestään huolimatta ole pelkästään mobiilikäyttäjille suunnattu kasino, vaan sitä voi mainiosti käyttää myös tietokoneella, vaikka nykytrendi onkin kaikessa menossa taskukokoiseen malliin.\nMobilebet on Co-Gaming Ltd operaattorin ylläpitämä mainio nettikasino, joka tarjoaa myös urheiluvedonlyöntiä ja reilusti bonuksia molempiin pelialustoihinsa. Tämä esittely koskee Mobilebetin kasinopuolta. Mobilebetin käyttöliittymä on ennalta tuttu kaikille ComeOn!, Suomikasino (tai mitä tahansa muuta Co-Gamingin pohjaa käyttävistä lukuisista sisaruksista) pohjaa käyttäneelle pelurille. Mobilebet mainostaa paljon kaapelikanavien puolella ja on nimenä varmastikin tuttu monelle. Hyvästä brändistä on kyse, bonuksia tulee paljon ja ehdot ovat hyviä, joskin hieman kireät kierrätysvaatimukset näissä on.\nTalleta 10e ja pelaa 50e tai talleta 100e ja pelaa 200e\nMobileBetin kasino on ulkoasultaan hyvin tuttua Co-Gamingin pohjaa noudattava malli, jossa valikot ovat selkeitä ja limittyvät hyvin toistensa sekaan, jotta käyttäjä voi navigoida useammassa paikassa poistumatta toiselta sivulta. Hakutoiminto on vähän takkuinen omien kokemuksien pohjalta, muuten ihan kelpo ulkoasu ja navigointi.\nVoit valita uutena pelaajana rekisteröidytkö tilille, vai aloitatko pelit pankkitunnuksillasi, jolloin sinulle luodaan taustalla pelitili, mutta tiedot tulevat suoraan pankista. Rekisteröinti kannattaa, mikäli bonukset kiinnostavat, pelitili selkeyttää tilannetta.\nRekisteröinti on helppo ja nopea, ja ensimmäiselle talletukselle tarjotaan erinomainen bonuskin! Voit valita joko 400% bonuksen 40e asti, jolloin saat kympin talletuksella 50e pelirahaa, tai sitten isomman 100e bonuksen 100e talletuksella, jossa bonusrahasi on isompi, mutta prosentuaalisesti saat vähemmän etua.\nTalletustapoja Mobilebetillä on niukahkosti, mutta varmasti riittävästi. Kaikille tuttu Trustly hoitaa pankkisiirrot hitaasti mutta varmasti muutamassa minuutissa ja nettilompakkotallettajille on tarjolla Neteller ja Skrill joskin näistä joudut maksamaan kuluja reilummin. Myös VISA, Siru-mobile ja Paysafecard ovat vaihtoehdoissa mukana. Talletusta tehdessä voit valita bonuksen, ja samalla näet miten paljon bonusrahaa saldoosi maksimissaan tulee, joten voit eri summilla kokeilla mihin asti bonusta irtoaa.\nAsiakaspalvelu toimii Mobilebetillä sujuvasti, joskin muutama kokemus on, jossa bonus ei tullutkaan saldoon, chat ei sitä osannut lisätä ja sai odotella useita päiviä. Pääosin kuitenkin sujuva chat ja usein suomeksi auttaa asiointia.\nBonussäännöt ovat näissä Co-gamingin paikoissa melko tiukoilla kierrätysvaatimuksilla, 35x talletus+bonus, mikä tekee alle 100% bonuksien kierrätyksestä kohtuuttoman raskaan isoilla summilla. Kuitenkin pienillä summilla nämäkin erinomaisia, ja mikäli pelailla jaksaa niin miksipä ei isommallakin; koko summaa ei kuitenkaan tarvitse jyllätä kerralla läpi. Maksimipanos on normaalia vitosta hieman suurempi, bonuksen saa kierrättää 8e per kierros-maksimilla. Monesti bonuksissa saa valita kierrättääkö sitä sport -vai kasinopuolella. Sporttipuolella on hieman kevyemmät vaatimukset, ja näitä vaatimuksia voi edistää sekaisinkin. Kesken kierrätyksenkin saa saldon nostaa pois, mutta tällöin menettää saldosta samassa suhteessa rahaa, mitä alussa on saanut bonusrahaa omaan rahaan suhteutettuna, esimerkiksi 100% bonuksessa puolet. Bonusta ei periaatteessa tällaisissa bonuksissa kannattaisi koskaan perua.\nMobilebetin pelivalikoima on laaja, ja suurin osa isommista ja pienemmistäkin pelivalmistajista listoilta löytyy. Myös pöytäpelivalikoima on ilahduttavan laaja, joten pelivalikoiman puolestakin tämä kuuluu kasinojen eliiittiin. Voit kerryttää pistesaldoasi pelaamalla, ja myöhemmin käyttää pisteitä esim ilmaiskierroksiin. Pistetilanteesi näet sivun oikeassa ylänurkassa saldon vasemmalla puolella, ja siitä painamalla pääset kauppaan ostoksille.\nKotiutukset toimivat Mobilebetillä nopeasti, ja usein rahat ovat samana päivänä pankissa nostohetkestä. Dokkarienkaan kanssa ei ole ylimääräisiä tappeluita tarvinnut, joten kyllä tätä kasinoa uskaltaa suositella.\nMobileBet nimenä aluksi hieman karhensi itseäni, kun vanhan ajan desktop-kaveri olen, ja nakkisormilla kännykän räplääminen ei taivu kuin pakkotilanteessa (no taipuu se nykyään jotenkin, mutta aina helpompi koneella), hyvin on Mobilebet toiminut myös tietokoneella.\nEi Mobilebetistä oikeastaan tiukkojen kierrätysvaatimusten lisäksi ole muuta sanottavaa, kuin se että pankkisiirroissa toivoisi muitakin tapoja kuin Trustlyn, toimiva tapahan sekin on, mutta kiireiselle ihmiselle useampi minuuttikin rasittaa. Eli jos tällä tasolla on miinusten kaivaminen niin isoja ongelmia ei paikassa ole. Asiakaspalvelu voisi toki toimia joskus tehokkaammin. Nostot tulevat kuitenkin aina erittäin nopeasti ja itselleni on tarjottu täältä erittäin paljon bonuksia myös sporttipuolelle, joita olen sitten mielellään naputellut pois kuljeksimasta. Suosittelen!\nTalleta 10 €, pelaa 50 € tai talleta 100e pelaa 200e\nKerro omat kokemuksesi liittyen brändiin MobileBet. Tämä on meidän alue, jossa jokainen jäsen saa vapaasti kertoa kokemuksiaan mistä tahansa brändistä, joka sivustollamme on arvosteltuna. Emme lähtökohtaisesti sensuroi tai poista kommentteja. Mainostaminen, asiaton kielenkäyttö ja uhkailut, sekä mahdolliset rikolliset viestit sensuroidaan tai poistetaan. Huomioithan, että jokainen kokemus jonka kirjoitat, kerryttää sinulle uskollisuuspisteitä ja voit vaihtaa nämä käteiseksi!\nSivuston nimi MobileBet\nKotisivujen URL www.mobilebet\nOperaattori Co-Gaming Ltd


Lazy Dynamite: Lahjat jakoon\nLahja-arpajaiset ovat päättyneet ja kerron nyt keitä onni suosi. Onnettaren homma lankesi jälleen poikaystävälleni, joka asiasta innostuneena halusi iltapuhteinaan väsätä tietokoneellaan koodin arvontaa varten. Vähänkö ehkä hienompaa kuin jotkut nettigeneraattorit. :D Kuten kuvasta (ainakin isommaksi klikkaamalla) näkyy, osallistujia oli yhteensä 66, ja lahjapaketit päätyvät seuraaville kommentoijille:\nAnniina, Philosophyn Candy Cane -suihkugeeli ja Sephoran huulimeikkipaletti.\nPinja, Victoria's Secretin vartalovoide ja Philosophyn puhdistusaine.\nRagDoll, Bath & Body Worksin vaniljainen käsivoide ja Philosophyn putsari.\nJos onni potkaisi, laitathan minulle mailitse (lazy.dynamitee(at)gmail.com) postiosoitteesi, jotta saan paketin matkaan.\nbubble 2. tammikuuta 2011 klo 20.01\nRepesin koodihässäkälle :D Mainiota! Ja onnea voittajille :)\nAnniina 2. tammikuuta 2011 klo 20.35\nEihän tässä oikein tiedä mitä sanoa. Kuin kiittää tätäkin kautta. :D Osoite laitettu mailiin.\nRagDoll 2. tammikuuta 2011 klo 20.36\nOijoi! Olen yhtä hymyä täällä. =D Kiitos!\nRuu 2. tammikuuta 2011 klo 21.20


Bortom tid och rum / Funnen och vunnen - Jennie Lucas, Rachael Thomas\nKuuntele Bortom tid och rum / Funnen och vunnen -äänikirja tai valitse suosikkisi yli 500 000 kiehtovan tarinan joukosta. Storytelissä tarinat kulkevat aina mukanasi mobiililaitteellasi. Kokeile 7 päivää hintaan 0 € jonka jälkeen 4 kuukautta hintaan 8,49 € / kk. Tämän jälkeen tilaus jatkuu automaattisesti normaaliin hintaan 16,99 € / kk. Voit perua tilauksen koska haluat.


Tulokset 1:stä 30:een 131:sta\n22.02.2003, 16:27 #1\nJos tilaa moottoripyörää saksasta niin sen mukana tuleva katsastustodistus maksaa kuulemma 150e. Onko mitään toista keinoa hommata tuo todistus?Tuntuu vähän kohtuuttomalta hinnalta.\n22.02.2003, 16:44 #2\nTarkoitatkohan tuolla katsastustodistuksella vaatimuksenmukaisuustodistusta ?\nVaatimuksenmukaisuustodistuksen voi tilata myös suoraan Saksasta esimerkiksi Dekralta, maksaa 60€. Suomesta (katsastuskonttorit, maahantuoja) sen tilaaminen voi maksaa tuon 150€.\nJos olet tilaamassa pyörää Saksasta sovi vastapuolen kanssa, että hommaa sinulle samalla ko. todistuksen...\nSe mitä tietoja todistukseen tarvitaan riippuu tuotavan pyörän vuosimallista (kts. taulukko)\n28.02.2003, 22:30 #3\nEce-todistusta juuri tarkoitan. Jos ostan pyörän yksityiseltä saksasta ja haluan että suomalainen firma vain toimittaa sen minulle niin miten se todistuksen hommaaminen sitte ihan käytännössä hoituu?\n28.02.2003, 22:35 #4\nSemmosia saa suomesta sen kyseisen merkin maahantuojalta. Hinta vaan on aika suolanen 100€ (honda).\nSellasen voi tilata saksasta katsastuskonttorilta. Faksilla tilattuna maksaa 50€\nHelpoimmallla pääsee tietenkin jos saa sellasen mukaan sieltä saksasta.\n28.02.2003, 23:26 #5\nMuutaman kappaletta on tullut tilattua vaatimuksenmukaisuustodistuksia suoraan Saksasta suzukin maahantuojalta. Kirjeessä on on tullut todistus saksan- ja englanninkielellä sekä 19 sivuinen suomenkielinen ohjekirja.\nHintana on niinkin hurja kuin 0 euroa. Maahantuojan kirjekuoreen on frankkeerattu 7,70 euroa maksua mitä eivät ole edes veloittaneet minulta.\nLisäksi olen tarvinnut muutaman tarkennuksen eräisiin papereihin, jonka ovat minulle faksanneet välittömästi.\nTätä voisin kutsua asiakaspalveluksi ja eivät tosiaankaan veloittaneet mitään.\nTodistus on tullut pyynnistä noin viikossa kotiin postitse.\n01.03.2003, 00:58 #6\n

Siteeraus (Hepa @ Helmi. 28 2003,22:26)

Muutaman kappaletta on tullut tilattua vaatimuksenmukaisuustodistuksia suoraan Saksasta suzukin maahantuojalta. Kirjeessä on on tullut todistus saksan- ja englanninkielellä sekä 19 sivuinen suomenkielinen ohjekirja.\nTodistus on tullut pyynnistä noin viikossa kotiin postitse.[/QUOTE]\nviitsitkö laittaa saksan suzukin maahantuojan yhteystiedot tänne, luulisin että muutkin tarttee noita..\n13.03.2003, 17:17 #7\nTartkoitatteko "vaatimuksenmukaisuustodistuksella" ne todistukset missä lukee millä direktiivillä esim lukko, jarrut, melu, nopeusmittäri ja päästöt ovat hyväksyttyjä?\nItelläni nyt sama ongelma...päähän tulee että balalaika soi....\nMiten sitten jos se pyörä on ensirekisteröity jossain muualla ku saksassa, pitääkö sen todistuksen tilata siitä maasta missä se on ensirekisteröity?\nMun tapauksessa se on belgia, mutta onnistuisko tilata esim saksasta tyf tai dekralta?\nja jos hepa on vielä elossa, niin mikä se osoite on mistä oot niitä tilannu?\n13.03.2003, 18:59 #8\nHello ja sorry kun en ole huomannu threadia. Ota www.suzuki.de ja sieltä emaili ja pyydä ece-bestätigun.\nOtan huomenna toimistosta paperit mukaan niin laitan tarkemmat speksit kuten puh.nro, fax.nro, osoite, email jne... muistuttakaa jos jotain vielä sattuu kiinnostamaan.\n13.03.2003, 19:27 #9\nJos ostatte mopon saksalaisesta MP-kaupasta, niin kannattaa myös kysyä CoC-paperia kauppiaalta. Minun pyörän myyjä otti yhteyttä suoraan saksan Kawasakiin, joka toimitti sen paperin. Se ei tainut olla ihan sama kuin TUV:n toimittama CoC/ECE paperi, sillä siitä puuttui päästö/melu-arvot. Mutta siitä löytyi e-tyyppihyväksyntä numero kyseiseen mopoon ja se olikin ainoa asia mistä suomessa katsastaja oli kiinnostunut.\n13.03.2003, 19:39 #10\nJos mopo on suht uusi tarvitaan hämmästyttävän monta e-tyyppihyväksyntää. Jos pyörä on esim. 1996 mallinen ei tarvitse kovinkaan montaa e-hyväksyntää.\nMaahantuojalta useamman todistuksen hankkineena on joka kerta ollut tarvittavat tiedot, pois lukien vm. 2000 intruder 1400 ece-paperista puuttui hyväksyntä jarruista, seisontatuesta ja jostain muusta mitä en enään muista. Niistäkin oli mainista, mutta väärä ece-hyväksyntä joka heitti yhdellä numerolla. Asian sain korjattua faksaamalla sinne pyynnön jotta saisin ko. asioihin ece-hyväksynnän, koska ilman hyväksyntää pyörä ei olisi mennyt katsastuksesta läpi jarrujen osalta. Paperi tuli takaisin faksilla vielä samana päivänä.\n14.03.2003, 00:24 #11\nSen verran tiedän että mun pitää saada lukkolaitteen, jarrujen, pakokaasupäästöjen, melun ja nopeusmittarin hyväksymisdirektiivit, tai miten sen nyt sanois...\nAika dorkaa toimintaa taas kerran, jos saan sanoa...\n14.03.2003, 07:52 #12\nOnkohan, muuten tässä vaatimuksenmukaisuustodistusrumbassa jokin vuosimalliraja. Toistaiseksi jokin taho väittää pokkana, ettei -90 ja vanhemmista pyöristä tätä tarvittaisi, vaan kuinkahan on?\n14.03.2003, 07:59 #13\n

Siteeraus (Maple @ Maalis. 14 2003,06:52)

Onkohan, muuten tässä vaatimuksenmukaisuustodistusrumbassa jokin vuosimalliraja. Toistaiseksi jokin taho väittää pokkana, ettei -90 ja vanhemmista pyöristä tätä tarvittaisi, vaan kuinkahan on? [/QUOTE]\n-89 vai -90 ja sitä vanhemmissa ei tarvitse, tänään tosin kuulin että vuosimalli raja olisi -87 ??\nPääperiaatehan on että pyörässä pitää olla ne pakolliset varusteet ja todistukset esim. pakokaasupäätöksistä mitkä olivat suomessa voimassa pyörän valmistusvuotena.. näinollen omassa uudenkarheassa -82 jammussa ei ole esim. vilkut pakollisena, tulivat pakolliseksi vasta vuonna -83\n17.03.2003, 09:57 #14\nTässä on kuva (toivottavasti saa selvää) siitä todistuksesta jonka Kawasaki Europe toimitti yhdenmukaisuustodistuksena. Se myös kelpasi katsastusmiehelle, en tiedä mikä ero siinä on sitten TUV:n/Dekran toimittamaan todistukseen. *\n17.03.2003, 09:58 #15\nniin ja se kuva...\n17.03.2003, 10:21 #16\nJaa-a....ei tossa kyllä ilmene ne pykälät ja direktiivit millä ne on hyväksyttyjä.\nTaidanpa mennä tänään tonne katsastuskonttorin puolelle vähän kyllä selvittelemään, koska mulla alkaa pikkuhiljaa toi v#t#tuskäyrä nousta noitten katastusdiktaattoreiden kaa....\n17.03.2003, 10:27 #17\nSe oli tuo "Betriebserlaubnisbogen Nr. e1-92/61-00117/00" joka ilmoittaa sen pyörän kokonaistyyppihyväksynnän (jos ymmärsin oikein). Se perusteella se katsastusmies näki omasta tietokoneelta kaikki muut tarvittavat tiedot. Noista e-Tyyppi hyväksynnistä löytyy tietoa tuolta AKE:n sivuilta.\n17.03.2003, 17:49 #18\nJaa-a. Tässä oma todistus. Ei (vielä) varmuutta siitä, kelpaako. Kovasti on kuitenkin kaikenlaisia virallisen näköisiä merkintöjä...\n17.03.2003, 17:55 #19\nMuistahan ottaa kopio itsellesi (jos haluat) tuosta dokumentista, sillä jos se kelpaa katsastusmiehelle niin se pitää sen itsellään etkä saa sitä takaisin...\n17.03.2003, 18:00 #20\n

Siteeraus (Tuhma-VN @ Maalis. 17 2003,16:55)

Muistahan ottaa kopio itsellesi (jos haluat) tuosta dokumentista, sillä jos se kelpaa katsastusmiehelle niin se pitää sen itsellään etkä saa sitä takaisin... [/QUOTE]\nKäytäntö näköjään vaihtelee konttoreittain, minä sain pitää Dekralta saamani alkuperäisen todistuksen itselläni, lienee katsastuskonttorilla ottaneet siitä kopion.\n17.03.2003, 20:22 #21\nMulla myös katsastus-setä otti papereista itselleen kopiot ja mulle jäi alkuperäiset.\nMuutenkin toi katsastus on ihan naurettava; 132 euroa ja 7 minuuttia. 7 minuuttia siis siitä kun ajoin halliin ja olin ulkona sieltä. Pyörästä katsottiin valot, runkonumero ja äänimerkki sekä renkaat. Siinä se, päälle hiukan silmämääräistä tarkastelua. On muuten aikamoinen hinta tuosta "tarkastuksesta"....\n17.03.2003, 20:30 #22\nAadee sama vika Rahikaisella 132eskoo ja kymmenen minuuttia..aika kova taksa moisesta. Mulla tuli toi vaatimusenmukaisuustodistus mopon mukana ja se kelpas viranomaisille...kauppias laittaa kuulemma kaikkiin myymiinsä mopoihin todistuksen mukaan..aika hyvää palveluu sanon mä Noh,nyt ootellaan vaan miten nopee toi "systeemi" tuolla tullissa on... nyt ei oo enää kiinni ku byrokratiasta,sehän ei o paljon mitään..\n17.03.2003, 20:39 #23\nSaman 132€ minullakin maksoi, homma kesti noin 15 min.\nOlisi saanut kestää katsastus vaikka pitempäänkin, juttu/odotteluseurana oli Miss Suomi 2003 kisojen finaaliin päässyt tyttö, joka oli tullut katsastuttamaan autoaan...\nMinun mopo pääsi läpi, mutta tytön auto ei... tyttö lupasikin vaihtaa auton välittömästi samanlaiseen moottoripyörään kun minulla\n18.03.2003, 13:26 #24\nSama 132 euroa ne veloittivat multakin mutta kun kysyin siitä todistuksesta että saanko sen takaisin... totesivat että kontoriin se jää...\n18.03.2003, 21:37 #25\nEli tarviinko minä Belgiasta tuotavalle Suzuki VS750 Intruderille VM.-87 laisinkaan tuota ECE/COC-tokaria, meinaan kun kattoo tota Ake:n exelitaulukkoa ni ei oo muita EY -direktiivi vaatimuksii ku melu ja nopeusmittari??? Kommentoikaa joku pliiiis *\nNimim. Pyörä kohta Suomessa\n"Ei se hae kauneutta,\nEi tavoittele totuutta,\nEi se pyri selittelemään selittämätöntä\nSade joka kastelee lehdet"\n18.03.2003, 21:43 #26\n

Siteeraus (Pegasus @ Maalis. 18 2003,20:37)

Eli tarviinko minä Belgiasta tuotavalle Suzuki VS750 Intruderille VM.-87 laisinkaan tuota ECE/COC-tokaria, meinaan kun kattoo tota Ake:n exelitaulukkoa ni ei oo muita EY -direktiivi vaatimuksii ku melu ja nopeusmittari??? Kommentoikaa joku pliiiis *\nNimim. Pyörä kohta Suomessa[/QUOTE]\nSoita suoraan oman paikkakunnan katsastuskonttorille, saat yksiselitteisen vastauksen, eikä maksa kuin ppm.\nOnnea uuden pyörän johdosta !!!\nNo, nyt pamahti vaikeeks. Eli pyörä siis tulossa Belgiasta ja siinä on kuulemma ollut COC-todistus, mutta entinen omistaja on sen hävittänyt. Mukana tulee siis belgialaisen poliisiviranomaisen lappunen, jossa todetaan COC:n kadonneen ja mitä ilmeisemmin vakuutellaan pyörän olevan vaatimustenmukainen. Mitenköhän äijän käy??? Veikkauksia??\n20.03.2003, 20:49 #28\n

Siteeraus

Mitenköhän äijän käy??? Veikkauksia?? [/QUOTE]\nMinä olen ollut aina surkea veikkaamaan, mutta jos kerran haluat rivin, niin toki saat ...\nVeikkaukseni on, että jos todistus pyörästäsi tarvitaan, joudut sen hommaamaan. Belgian polliisin lappuset ei paljon paina.\n20.03.2003, 21:46 #29\n"Koska ko. todistus on aika kallis, kannattaa sen käyttöä harkita. On totta että katsastusmiehet pyytävät hyvin usein tätä todistusta käytetysitä pyöristä, jopa hyvin vanhoista. Tämä kertoo vain heidän asiantuntemattomuudestaan. 1991 alkaen tuli voimaan direktiivi pakokaasupäästöistä, sitä vanhemmille pyörille ei ole ko vaatimusta eikä alle -91 malliselle ole muutenkaan mitään sellaista vaatimusta johon ko. todistusta tarvittaisiin."\nTuossa lainaus Bajahillin FAQ:sta. Minulla on sellainen kutina, että todistusta ei tarvita, mutta mistäpä sitä koskaan täsmälleen tietää...\n21.03.2003, 13:01 #30\n

Siteeraus (Pegasus @ Maalis. 20 2003,19:37)

No, nyt pamahti vaikeeks. Eli pyörä siis tulossa Belgiasta ja siinä on kuulemma ollut COC-todistus, mutta entinen omistaja on sen hävittänyt. Mukana tulee siis belgialaisen poliisiviranomaisen lappunen, jossa todetaan COC:n kadonneen ja mitä ilmeisemmin vakuutellaan pyörän olevan vaatimustenmukainen. Mitenköhän äijän käy??? * *Veikkauksia??[/QUOTE]\nsun pyörä on -87 eli vaatimuksenmukaisuustodistusta ei tarvita..\nmut toi oli vaan mun villi veikkaus asiasta..


Minun on vaikea pyytää apua, ainakin muilta kuin äidiltäni. En tiedä onko se pohjimmiltaan itsekeskeistä, haluan näyttää tulevani toimeen yksinkin ja sitä etten halua joutua kiitollisuuden velkaan vai ajattelenko toisen vaivoja. Eräs ystäväni on auttanut minua ulkomailla oloni ajan, kastellut kukkia ja pitänyt kotiani silmällä, nyt hän suostui hakemaan postista paketin tavaroita jotka eivät mahdu matkalaukkuihin. Olisin lähettänyt sen mieluummin äidilleni, se tuntui pienemmältä pahalta. Toisaalta on kätevämpää jos paketti on jo valmiiksi Oulussa eikä minun tarvitse kuljettaa sitä bussilla muiden tavaroiden lisäksi, ja ystäväni suostui mielellään. Tuntuu todella oudolta että on ystävä jonka apuun voi luottaa. Suuri kiitos siitä hänelle.\nNyt minusta tuntuu että minun pitää maksaa velkani takaisin ja stressaan sitä ettei minulla ole hänelle mitään todella kivaa tuotavaa. Lopulta ostan varmaan karkkia lentokentältä.\nMinun on myös vaikea ottaa lahjoja vastaan. Jos minulle tarjotaan jotain yleensä kieltäydyn automaattisesti, oli kyse mitä tahansa. En halua olla toisista riippuvainen millään tavalla.\nItse kyllä autan jos minua pyydetään, ilman että vaadin mitään vastineeksi (jo ajatuskin siitä tuntuu törkeältä) ja annan lahjoja mielelläni.\nLuulen että tuossa kaikessa on kyse itsekkyydestä. Haluan että muut näkevät minut anteliaana ja auttavaisena enkä halua olla heikko vastaanottaja. Pitää harjoitella hyvää avun vastaanottamista.\nEilen tunsin itseni todella ankeaksi ja tylsäksi ja nuhjuiseksi. Tapasin yllättäen vuokraemäntäni, joka on mukava tyttö. Ongelma on vain se että hän on jotenkin niin elävä ja voimakas. Hän ei ole varsinaisesti kaunis mutta säteilee tietynlaista villiä energiaa, hän on jotenkin kuriton ja saa minut tuntemaan itseni todella surkeaksi ja aika lapselliseksi, huolimatta siitä että olen neljä vuotta häntä vanhempi. Hän on vain niin voimakas persoona. Hän saa minut tuntemaan itseni alemmaksi olennoksi paljon tehokkaammin kuin trendikkäät ja laitetut naiset. Mutta mukava tyttö.


Mihin ystävyys jäi? | Päivämies\nLuin tutkimuksesta, jonka mukaan sosiaalisen median kavereista vain hyvin pieni osa on todella sinusta ja kuulumisistasi kiinnostunut. Riippumatta siitä, onko kavereita kymmenen, sata tai tuhat, vain muutama välittäisi ja haluaisi auttaa, jos joutuisit vaikeuksiin.\nOn monentasoista ystävyyttä, pitkää ja lyhyttä, kestävää ja haurasta. Ystävyys voi syntyä yhteisen elämäntilanteen, harrastuksen, opiskelun, työn tai muun yhdistävän tekijän kautta. Perheiden välinen ystävyys voi rakentua sukulaisuuden, lasten tai jommankumman puolison kaveruuden pohjalle. Samankaltainen elämänkatsomus edesauttaa ystävyyttä, vaikka se ei välttämättä synnytä läheistä ystävyyttä.\nYstävyys elää ja muuttuu elämäntilanteiden mukaan. Joskus ystävyys kestää läpi elämän, joskus läheinenkin ystävyys kuihtuu pelkkään pään nyökkäys -tervehdykseen, vuotuiseen joulukortin vaihtamiseen tai passiiviseen kaveri-statukseen sosiaalisessa mediassa. On ystäviä, jotka jossain elämäntilanteessa ovat olleet merkittävä ilo, tuki ja apu, mutta toisessa elämänvaiheessa yhteisiä asioita tuntuu olevan vähän. Mihin ystävyys jää?\nArkipäivän elämä ei välttämättä suju niin kuin toivoisi. Tulee vastoinkäymisiä ja pettymyksiä. Oma taival voi alkaa tuntua haalealta ystävien oletetun menestyksen rinnalla. Rakkauden kaksoiskäskyn toinen osa käsittelee suhdetta lähimmäiseen: ”Rakasta lähimmäistäsi niin kuin itseäsi.” Osaansa tyytymättömällä tai pettyneellä omanarvontunnolla on vaikeaa rakastaa itseä, saati lähimmäistä. Mieli voi värittyä harmaaksi: ”Kun meillä on vaan tällaista arkista, kun minä olen tämmöinen epäonnistunut.”\nJoskus, tosin harvemmin, elämä voi tempautua sellaiseen myötämäkeen, että vanhat ystävät eivät pysy kannoilla. Tai eteen voi avautua uusi, leveämpi väylä. Päivät täyttyvät uusista asioista, tavoitteista ja ihmisistä. Kaikki entinen voi näyttää vaatimattomalta, pieneltä ja yksinkertaiselta. Omassa mielessä arvottomaksi käyneelle ystävyydelle ei välttämättä riitä aikaa, halua eikä mielenkiintoa.\nPetollisuus, pahat sanat, loukkaava käytös tai muu sopimaton teko rikkovat ystävyyttä. Ystävyys voi myös haaleta, vaikka erimielisyydet tai pettymykset eivät olisi sitä tukahduttaneet. Yhteiset asiat vain hiipuvat. Ajatellaan, että kemiamme eivät kohtaa, elämme erilaista arkipäivää tai ajatuksemme, toiveemme ja asenteemme ovat erilaisia. Joskus yhteydenpito harvenee toispuoleisesti. Kunpa silloin osaisimme yhdessä keskustella, mitä ystävyydellemme kuuluu.\nMuistan jo edesmennyttä, läheistä ystävää, joka usein erotessamme kysyi:\n– Eihän meidän välille jää mitään kannetta puolin tai toisin?\nYksinkertaisella tavalla hän madalsi puhumisen ja sopimisen kynnystä, jos oli tietämättään loukannut tai itse jäänyt jotain sanomistani tai tekemistäni miettimään.\nTodellinen ystävyys kasvaa keskinäisen arvostuksen ja luottamuksen maaperällä. Se saa kasvuvoimaa avoimuudesta, vilpittömyydestä ja anteeksi antamisesta, ei niinkään yhteisistä mielenkiinnon kohteista, samanlaisesta elämäntilanteesta tai elämänpiiristä. Hyvää ystävyyttä kannattaa vaalia. Se kantaa yli karikoiden ja tuulisten taipaleiden, tasoittaa tietä.


Veli Loponen, tekijä sivustolla Kvaak.fi\nTekijä: Veli Loponen\nJulkaistu 25.9.2012 klo 07:25:35 28.11.2020 klo 23:14:33\nP.A. Manninen: Kumma Historia\nP.A. Manninen Kumma historia – P.A. Mannisen kootut 6\nJatka lukemista ”P.A. Manninen: Kumma Historia”\nJulkaistu 8.10.2011 klo 08:06:29 28.11.2020 klo 23:16:39\nIlmataisteluita Suomen taivaalla\nJonkin muun genren kohdalla saatettaisiin puhua plagioinnista ja mielikuvituksettomasta jäljittelystä, mutta Korkeajännityksen sotasarjakuvat ovat muodostuneet sellaiseksi instituutioksi tai ainakin vakioksi, että jossain mielessä on jopa pakko nojata sinne päin. Jatka lukemista ”Ilmataisteluita Suomen taivaalla”\nJulkaistu 1.5.2011 klo 14:39:22\nKapteeni Kuolio kohtaa muumion\nP.A. Manninen: Kapteeni Kuolio ja Hämeenpuiston muumio Lempo kustannus 2011, 978-952-5938-02-9 A4, 64 s. mv., nidottu, ovh. 13 e\nKapteeni Kuolion neljäs pitkä seikkailu vie lukijat Tampereen Hämeenpuiston mysteerien ääreen. Vampyyrien ja ihmissusien jälkeen osansa saavat muumiot. Aikaisempien albumien tapaan Hämeenpuiston muumiokin sisältää runsaasti sekä paikallista arkkitehtuuria että historiaa. Näistä erityisesti ensimmäinen on mielestäni aina ollut Kapteeni Kuolion parasta antia ja niin tälläkin kertaa. Syynä ehkä se, että tässä albumissa seikkaillaan aivan entisen asuntoni naapurustossa.\nTämänkertainen seikkailu saa alkunsa, kun Kapteeni Kuolion uskollinen apuri, Kapteeni Kökkö, löytää antiikkiliikkeestä muinaisen egyptiläisen reliikin, joka sisältääkin outoja voimia. Seikkailu johtaa Pyhäjärven rannoille ja Kustaa Hiekan museoon, ja matkan varrella kohdataan monia vaaroja. Manninen vie kertomusta juohevasti eteen päin. Rytmiä tarinaan tuovat taustoitukset niin muumioista kuin Tampereen merkkihenkilöiden historiasta. Tässä albumissa asiapitoisuus tuntui olevan aikaisempia merkittävämmässä osassa, mutta se ei kuitenkaan haitannut. Taustatietojen vyöryttäminen ei tehnyt lukemisesta raskasta, ja Manninen oli onnistunut liittämään ne sulavasti kehyskertomukseen.\nKuolio-perinteen mukaisesti tämäkin albumi sijoittuu aidoille tapahtumapaikoille ja taustatyö onkin albumin huippua. Ruutujen taustat, miljöö, on tehty suunnitellen ja vähänkin Tampereen keskustaa tunteva pystyy pienellä vaivalla tunnistamaan tapahtumapaikat ja Kuolion ja Kökön kulkureitin. Tämä kotiseutuomistuneisuus onkin ehkä albumin ristiriitaisin osuus. Lukiessa jäin useampaankin kertaan miettimään, mitä ei-tamperelaiset saavat yleisesti Kuolio-tarinoista ja erityisesti tästä. Toistaiseksi Manninen on onnistunut tasapainoilemaan hyvin yksityiskohtien ja lähestyttävyyden välillä. Kertomus toimii hyvin ilman Tampere-tuntemustakin, mutta siitä saa enemmän irti, jos sitä on.\nMuuten Hämeenpuiston muumio on Manniselta peruslaatua. Manninen on luultavasti yksi ammattimaisimmista sarjakuvantekijöistä, mitä tulee työn laadun tason vaihteluihin. Taso ei heittele ja kuvakerronta on vahvaa. Laadukas painojälkikin tekee oikeutta kuvitukselle. Parissa kohtaa skannatut sivujen osat eivät ihan ole kohdallaan, mutta muuten viiva on tarkkaa.\nTarinaa koskee sama kuin kuvitustakin. Kertomus on mannismaiseen tapaan melko hidastempoinen ja jopa viipyilevä sortumatta tylsyyteen. Vauhdikasta toimintaa ja trilleriä ei ole luvassa, mutta se ei näiden hahmojen kohdalla olisikaan sopivaa. Huumoria tarinassa on sopivasti ja albumia lukiessa tuli mieleen useammankin kerran vanhat suomalaiset elokuvat. Hahmoina Kuolio ja Kökkö ovat selkeästi alkaneet elää omaa elämäänsä, eivätkä ole pelkkiä parodiahahmoja. Mielenkiintoista onkin, miten Manninen onnistuu tällaisista lähtökohdista syntyneitä hahmoja käyttämään niin uskottavasti. Paljon on kiittäminen luultavasti juuri Kuolion ja Kökön toisiaan tasapainottavia persoonia. Yksinään Kuolio olisi pidemmän päälle lähinnä häiritsevä ja outo, kun taas Kökkö vajoaisi yksinään pellemäisyyteen.\nYleisarviona sanoisin, että Kapteeni Kuolio ja Hämeenpuiston muumio ei ole paras Kuolio-tarina. Se ei kuitenkaan ole huono, eikä pelkkä venytetty Sarjari-lyhäri. Jos yleensä jatko-osat huononevat, mitä pidemmälle mennään, niin Kuolio on ainakin toistaiseksi välttänyt sen kohtalon. Hämeenpuiston muumio toimii niille, jotka Mannisen jäljestä tykkävät, mutta se voisi olla hyvä tilaisuus tutustua niin Mannisen tuotantoon kuin Kapteeni Kuolioonkin. Kumpikin tulee tässä albumissa esille hyvällä ja helposti lähestyttävällä tavalla.\nKeskustele Kapteeni Kuoliosta Kvaakissa.\nJulkaistu 7.4.2010 klo 13:05:52\nGenesis kuvittanut R. Crumb\nTekijä Robert Crumb\nPainopaikka Bookwell, Juva\nSidottu, yliveto, 210 x 297 mm, 220 sivua\nRobert Crumb ja Raamattu ovat kaksi asiaa, joita ei ehkä uskoisi mainittavan samassa lausessa. Genesis-sarjakuvasovituksen myötä nämä kaksi on viime aikoina yhdistetty useaankin kertaan. Omien sanojensa mukaan Crumb lähti mittavaan projektiin siitä tarjotun massiivisen palkkion vuoksi. Lopputulos on kuitenkin kaikkea muuta kuin kaupallisuuden ylistys.\nLähtökohtana Crumbilla oli kuvittaa Genesis tai Ensimmäinen Mooseksen kirja, kuten se Suomessa paremmin tunnetaan, mahdollisimman uskollisesti alkuperäistekstille. Esipuheessaankin Crumb huomioi Raamatun sarjakuvasovitusten olevan järjestään melko vapaita, uudelleen kerrottuja mukaelmia, jotka sisältävät paljon tekijöiden keksimää materiaalia. Crumbin Genesiksessä tällaista ei löydy.\nTekstin muuttaminen kuvaksi ei kuitenkaan ole aivan näin vaivatonta. Alkutekstille uskollisena pysymisen pyrkimyksestä huolimatta Crumb on paikoin joutunut turvautumaan tulkintaan. Miltä Jumala näyttää, mikä oli vedenpaisumusta eläneiden ihmisten pahuuden laatu ja useiden lyhyiden mainintojen yksityiskohdat ovat kysymyksiä, joihin Crumb on joutunut etsimään vastauksia muualta. Se ei kuitenkaan haittaa. Itse asiassa Crumb on onnistunut melko hyvin tekemään samaan aikaan alkuperäistekstille uskollisen sarjakuvasovituksen kerronnan silti häiriintymättä.\nEsipuheessaan Crumb ennakoi mahdollista lukijoiden loukkaantumista tai raivostumista. Ensi alkuun ajatus saattaa kuulostaa aika hassulta, onhan kyse kuitenkin Raamatun kirjan sarjakuvasovituksesta. Raamatun painolastina on ajoittain ennakko-oletus, että se on kasa moraalisääntöjä ja esimerkkejä siitä, miten tulee elää. Jopa Crumb itse albumia piirtäessään koki Genesiksen jopa ahdistavana ja moraalisesti järkyttävänä. Tekstin siirtäminen kuviksi tehostaa tätä.\nGenesis ei ole kiva iltasatu. Se on raadollinen kuvaus ihmiskunnan epäonnistumisista, rappiosta, pahuudesta ja itsekeskeisyydestä. Länsimaiselle lukijalle tutut alleviivaavat opetukset ja moraalisaarnat puuttuvat. Kaiken kurjuutta korostaa Crumbin upea kuvitus, joka kaikessa harmaudessaan tehostaa Genesiksen tapahtumien karua arkipäiväisyyttä.\nAlbumin lopussa on Crumbin kommentaariosa, joka sisältää sekä Crumbin omia pohdintoja että viitteitä erilaisiin tutkimuksiin. Vaikka kommentaariosa onkin ehkä albumin kiinnostavin osa, mennään siinä paikoin liiankin pitkälle meneviin tulkintoihin. Esimerkiksi patriarkkojen vaimoja koskevissa kohdissa Crumb mielellään viittaa Savina Teubalin kirjaan Sarah the Priestess, jonka mukaan patriarkkojen aikana olisi ollut samaan aikaan myös kukoistava matriarkaalinen järjestys. Tämä selittäisi Crumbin (ja Teubalin?) mukaan Genesiksen outoudet, jotka koskevat muun muassa Saaraa,Lootin tyttäriä, Rebekkaa, Raakelia ja muita Genesiksen naisia. Crumb yrittää kuitenkin tunkea tätä selitykseksi lähes kaikkiin kohtiin riippumatta tekstiyhteydestä tai siitä, miten se oikeasti niihin sopii.\nKuten jo mainitsin, Crumbin kuvitus on albumissa erinomaista. Jokainen sivu ja ruutu on täynnä yksityiskohtia. Missään vaiheessa ei näy viitteitä piirtäjän kyllästymisestä tai väsymisestä. Miljööt ovat aidon tuntuisia ja hahmot todellisen oloisia. Kuvituksessa ei myöskään ole yritetty sievistellä mitään. Alastomuus, väkivalta ja rähjäisyys esitetään sellaisenaan sortumatta mässäilyyn. Jopa tylsähköistä nimiluetteloista on saatu melko kiinnostavia. Crumbin Genesiksen maailma on eheä ja uskottava.\nAlbumin tekstinä on käytetty virallisia Raamatun käännöksiä vuosilta 1933 ja 1992. Fontiksi on ilmeisesti koitettu etsiä Crumbin käsialan näköistä fonttia. Valitettavasti valinnat eivät ihan ole osuneet nappiin. Tekstilaatikoissa ja puhekuplissa käytetään eri fontteja. Molempiin tottuu aika nopeasti, mutta parempaakin olisi varmasti ollut saatavilla. Käsin tehty tekstaus olisi sopinut tähän täydellisesti.\nUlkoasunsa puolesta albumi on edustava. Kovat, kiiltävät kannet ja iso koko tuovat arvokkuutta, mitä aihe vaatiikin. Kooltaan suomiversio on hieman korkeampi ja kapeampi kuin englantilainen versio. Itse pidän hieman enemmän leveämmästä versiosta, mutta tämäkin toimii. Suurin puute koko albumissa on sivunumerottomuus. Toki jonkinlaisia ”maamerkkejä” tulee luvuista, joita on muutaman sivun välein, mutta tämä jos mikä on sarjakuva, josta voisi joskus haluta mainita sivunumeron.\nKaiken kaikkiaan Crumbin sarjakuvasovitus Genesiksestä on varsin onnistunut. Crumb antaa tekstin puhua. Kuvitus lähinnä tukee tekstiä, ei huuda sen päälle. Iso koko antaa mahdollisuuden tarkastella ja ihailla Crumbin kuvituksen yksityiskohtia tarkemmin.\nKeskustele Genesiksestä Kvaakissa.\nJulkaistu 5.11.2007 klo 17:07:37 30.10.2020 klo 03:35:08\nMangan harmaasävyt kertoo, miten erilaisia rastereita ja kuviointeja tehdään sekä käytetään mustavalkoisissa sarjakuvissa. Rasterien tekeminen ja koko rasteroimisen perusajatus käsitellään kirjassa seikkaperäisesti.\nJatka lukemista ”Mangan harmaasävyt”


Eduskuntaryhmä suosittaa potkuja Hirvisaaren avustajalle - Kotimaa - Uutiset - MTV.fi\nKotimaa Julkaistu 12.04.2012 16:34 (Päivitetty 16.04.2012 08:35)\nPerussuomalaisten eduskuntaryhmän enemmistö toivoo, että kansanedustaja James Hirvisaari irtisanoo avustajansa tämän kohua herättäneen kirjoittelun vuoksi.\nPerussuomalaisten ryhmäjohtaja Pirkko Ruohonen-Lerner sanoo, että tällainen kirjoittelu vahingoittaa perussuomalaisten eduskuntaryhmää ja puoluetta. Hän odottaa, että Hirvisaari ottaa ryhmän enemmistön suosituksen vakavasti.\nHirvisaari ei itse suostunut kommentoimaan asiaa eduskuntaryhmän kokouksen jälkeen. Hän on kirjoittanut omassa blogissaan, että toimittajat ymmärsivät Erosen satiirin tahallaan väärin.\nRyhmäjohtaja ei ymmärrä tällaista puolustelua.\n— Se on huonoa huumoria. Näin vakavilla asioilla ei lasketa leikkiä, Ruohonen-Lerner sanoi.\nAntti Leinonen: Ahman kintereillä Tyrmäys kotihoidontuelle – sabotoi naisten työurat


TalviHinnoin! Konstsmide 7638-000 Valaistu ruukku 40 cm valkoinen IP44 - Talotarvike.com\nEtusivu > Valaistus > Ulkovalaisimet > Muut ulkovalaisimet > TalviHinnoin! Konstsmide 7638-000 Valaistu ruukku 40 cm valkoinen IP44\nKonstsmide LED valaistu kukkaruukku 7638-000 lämpimän valkoisella sävyllä. Sisältää muuntajan, 6m liitoskaapelilla, joka sopii tuotteelle. Valonlähde kiinteä 1,2W/12V LED.\nMitat leveys 37 cm, syvyys 37 cm, korkeus 40 cm


Tulevaisuuden tähti sai oman työvälineen | Sitowise\nEveliina Paavonen opiskelee Tampereen yliopistossa rakennetekniikkaa ja korjausrakentamista. Kurssit on suoritettu ja diplomityö alkaa syksyllä. Työharjoittelu on ollut mieluisa.\n- Kiinnostavaa ja hyvää harjoittelussa oli se, että pääsin heti mukaan monenlaisiin projekteihin ja saanut vastuuta. Etätöistä huolimatta en jäänyt yksin vaan pidimme tiiviisti yhteyttä Teamsin ja puhelimen kautta. Kokemukseni on, että kysymyksiä voi kysyä keneltä vain ja kaikki olivat valmiita auttamaan, kertoo Eveliina Paavonen, Sitowisen korjausrakenmisen työharjoittelija.\nEsimies tukena työharjoittelun onnistumisessa\nEveliinan mukaan hänet huomioitiin hyvin. Esimiehen kanssa keskusteltiin mieluisista työtehtävistä, ja Eveliina sai kertoa, millaisia projekteja haluaisi tehdä.\n- Olin nyt ensimmäistä kertaa töissä konsulttina, ja etätyö vähän mietitytti. Sain kuitenkin aina kysymyksiini vastaukset ja pääsin työssäni eteenpäin. Koronan aiheuttama miinus oli se, etten päässyt tutustumaan työkavereihini kasvotusten. Olisi ollut mukava, jos olisi tavannut myös muita harjoittelijoita, Eveliina sanoo.\nAntti Saarinen, Eveliinan esimies, kiittelee Eveliinaa oma-aloitteisuudesta ja tunnollisuudesta.\n- Eveliina selvitti etukäteen, miten hänen kannattaa lähteä ongelmissa liikkeelle. Hän osaa esittää hyviä kysymyksiä ja ehdottaa myös vaihtoehtoisia tapoja ratkaista ongelmia, kuvailee Antti tyytyväisenä harjoittelijaansa.\nNextGen-harjoittelijaohjelmaan kannattaa osallistua\n- Kiinnostuin NextGen-ohjelmasta, kun esimieheni suositteli sitä. Ohjelman tarjoama mahdollisuus tutustua muihin Sitowisen harjoittelijoihin kiinnosti. Koin myös työelämäntaitokoulutukset hyödyllisinä, koska olen nuori eikä etenkään konsulttityöelämästä ole vielä hirmuisesti kokemusta, Eveliina kertoo. Valmennuspäivät tuntuivat mukavilta.\nMielestäni koulutukset olivat hyödyllisiä ja niissä tuli esiin sellaisia asioita, joita ei muuten olisi välttämättä huomannut ajatellakaan.\nTyötä monenlaisissa projekteissa\n- Korjausrakentamisesta kiinnostuin kesäpaikassamme, jossa olemme peruskorjanneet 1900-luvun alussa rakennettua hirsirunkoista omakotitaloa. Erityisesti hirsirungon tunkkaaminen ylös ja alimpien vaurioituneiden hirsien uusiminen sai minut kiinnostumaan korjausrakentamisesta ja sen haasteista yhdistää uusi ja vanha rakenne toimivaksi kokonaisuudeksi. Myös korjausrakentamisen monipuolisuus houkutteli, Eveliina kertoo päätymisestään korjauksrakenatmisen pariin.\nSitowisen harjoittelussa Eveliinan työtehtäviin kuului monipuolisesti korjausrakennesuunnittelua. Yleisimpiä korjaushankkeita olivat julkisivujen ja parvekkeiden uusimiset.\n- Osa hankkeista oli pieniä, jolloin suunnitellaan esimerkiksi julkisivurappauksen paikkakorjaukset ja toimenpiteitä julkisivun sadevesirasituksen vähentämiseksi. Pääsin myös mukaan suurempaan peruskorjaushankkeeseen, jossa rakennuksesta puretaan ja uusitaan kaikki kantavaa runkoa lukuun ottamatta. Korjausrakennesuunnittelun lisäksi tein purkusuunnittelua, jossa suunnitellaan rakennuksen tai sen osan purkaminen ja mahdollisesti tarvittavat uudet rakenteet esimerkiksi seinä purkulinjan kohdalle, Eveliina kertoo työnsä sisällöstä.\nTyömailla ja kotitoimistolla\nKoronan takia Eveliina oli lähes koko ajan kotitoimistolla. Teams oli siis työpäivän aikana ahkerassa käytössä.\n- Työ ei kuitenkaan ollut vain istumista, sillä kohteisiin tehdään kohdekierroksia, jossa pääsee näkemään kohteen ja sen rakenteet paikan päällä. Näin saadaan korjaussuunnitelmat vastaamaan todellista tilannetta, koska läheskään kaikkia asioita ei ole mahdollista nähdä vanhoista piirustuksista. Kävin myös työmaalla tarkistamassa vesikattoja, harjoitteluunsa tyytyväinen Eveliina kertoo.\nMinua kohdeltiin tasavertaisesti muiden pitkään töissä olleiden kanssa ja ajatuksiani ja ideoitani kuunneltiin.\nMagneetti tulevaisuuden tähdelle\nTyöharjoittelu voi tuoda myös mieleen jääviä yllätyksiä.\n- Olimme esimieheni kanssa tarkistamassa työmaalla vesikattoja ja mietimme, onko materiaali ruostumatonta terästä vai ei. Vieressä oli rakennusvalvonnan edustaja ja hänen kikkansa tämän asian selvittämiseen oli käyttää koulun liitutauluiltakin tuttua magneettia. Ruostumaton teräshän ei ota kiinni magneettiin toisin kuin ei-ruostumaton. Tämän kerrottuaan valvoja antoi sanojensa mukaan ”tulevaisuuden tähdelle” eli minulle yhden magneeteistaan.\nEveliina kokee, että vastuullisen kesätyön periaatteet ovat toteutuneet hyvin.\n- Olin koko ajan perillä rekrytointiprosessin etenemisestä ja teimme kirjallisen työsopimuksen prosessin päätteeksi. Pääsin mukaan ns. oikeisiin projekteihin ja sain niissä vastuuta, joka vastasi taitojani ja sisälsi sopivia haasteita. Sain myös riittävästi perehdytystä ja ohjausta. Koin perehdytykset hyödyllisiksi ja niiden toteutus onnistui hyvin etänä, Eveliina kuvailee.\n- Koen, että minua kohdeltiin tasavertaisesti muiden pitkään töissä olleiden kanssa ja ajatuksiani ja ideoitani kuunneltiin. Sain myös samanlaiset työvälineet kuin muilla ja palkkani oli oikeassa suhteessa tehtäviini, Eveliina summaa.


DVD: n kopioiminen Xoomiin\nAnyMP4 DVD Ripper tarjoaa DVD-faneille kehittyneitä ja tehokkaita ratkaisuja DVD-videon kopioimiseen mihin tahansa videomuotoon, jolla on uskomaton nopeus ja pakottava laatu. Tämän hämmästyttävän ohjelmiston avulla voit värittää mobiilielämääsi rippaamalla DVD-videota kannettaviin laitteisiin, kuten uusimpaan ja suosituimpaan Xoomiin.\nMikä Xoom on?\nMotorola Xoom on Android-pohjainen tablet-tietokone, joka oli ensimmäinen tabletti, jota myytiin Android 3.0 Honeycombin kanssa. Xoomissa on 1280 × 800-laajakuvanäyttö, 10.1-tuumainen näyttö, 3D-grafiikkakiihdytys ja 720p-videon toistaminen.\nEnsin sinun on ladattava AnyMP4 DVD Ripper napsauttamalla "Free Trial" -painiketta. Sitten sinun on asennettava se tietokoneellesi. Jos asennus onnistuu, voit avata ohjelmiston ja tarkistaa käyttöliittymän.\nNapsauta "Lataa DVD" -painiketta lisätäksesi lähde-DVD-videosi. Valitsemalla "Lataa DVD-kansio" voit myös lisätä useita DVD-tiedostoja. Voit myös napsauttaa tiedostoa hiiren kakkospainikkeella poistaaksesi sen "Tiedostonimi" -luettelosta.\nVaihe 3. Valitse Android-profiili\nNapsauta avattavaa Profiili-luetteloa valitaksesi Android-muoto, jota Xoom tukee. Etkö löydä tarvitsemaasi profiilia? Syötä se alla olevaan tekstialueeseen ja ohjelmisto löytää sen automaattisesti sinulle.\nAnyMP4 DVD Ripper tarjoaa valikoiman hyödyllisiä muokkaustyökaluja, joiden avulla voit muokata videovaikutusta tarpeidesi mukaan. Voit leikata videon haluamallesi pituudelle, rajata videoruudun poistaaksesi ei-toivotut mustat reunat, yhdistää useita videoleikkeitä yhteen ja lisätä tekstin / kuvan vesileiman videon muokkaamiseen. Voit myös parantaa videon laatua säätämällä Video Brightness, Saturation, Hue, Contrast ja Volume.\nTulostusparametreja, kuten Video Encoder, Resolution, Bitrate, Frame Rate, Aspect Ratio, sekä ääniparametreja, kuten Encoder, Kanavat, näytteenottotaajuus ja Audio Bitrate, voidaan myös säätää.\nJotkin videotiedostot sisältävät useamman kuin yhden ääniraidan. Voit valita haluamasi ääniraidan ja lisätä ladatun tekstityksen videotiedostoon.\nVaihe 6. Käännä DVD Xoomiin\nViimeinen vaihe, jonka sinun on tehtävä, on napsauttaa "Kopioi kaikki" -painiketta kopioidaksesi DVD Xoom-yhteensopivaan muotoon.\nKun etenemispalkki saavuttaa 100%, saat tarvitsemasi videotiedostot ja voit vapaasti nauttia siitä aina, kun haluat.\nToukokuu 26, 2018 09: 40\nSinä olet täällä: Etusivu > DVD > Kopioi DVD Xoomiin


Lähimetsäoppaat linkittävät vantaalaisia kaupunkiluontoon | Paikalliset | Vantaan Sanomat\nEtusivu » Paikalliset 3.8.2017 6:30\nPALVELU Kaupungin palkkaamat lähimetsäoppaat innostavat asukkaita katsomaan lähiluontoa uusin silmin.\nVantaan lähimetsäoppaina syyskuun loppuun asti työskentelevien Iikka Oinosen ja Sonja Lahtisen mukaan ihmisten kohtaaminen työssä on helppoa. - Lähtökohtaisestihan henkilöt, jotka lähtevät mukaan talkoisiin tai metsäretkelle, ovat varsin hyväntuulista väkeä. Leena Koivisto\nVantaalla kolme viikkoa työskennelleet lähimetsäoppaat Sonja Lahtinen ja Iikka Oinonen ovat saaneet työnsä hyvään vauhtiin ottamalla yhteyksiä muun muassa vantaalaisiin asukas- sekä omakotiyhdistyksiin ja palstaviljelyryhmiin.\nHeinä-elokuun vaihteen molemmin puolin on keskitytty jättipalsamin kitkemistalkoiden toteuttamiseen yhdessä kaupunkilaisten kanssa. Ja kunhan talkoot on saatu alta pois, on lähimetsäretkien vuoro.\nMetsäretkille oppaat ovat valmiit lähtemään yhtä sujuvasti niin päiväkotiryhmien, koululaisten kuin vanhusten kanssa. Kaupungin virallisten toimijoiden lisäksi lähimetsäretken järjestämistä yhdessä oppaiden kanssa voivat kysyä kaikki erilaiset asukkaiden yhteisöt ja porukat.\n– Työskentelemme myös iltaisin ja olemme kaikin puolin aika joustavia. Retki räätälöidään sen mukaan, mitä ryhmä haluaa. Se voi olla ihan vain luonnossa fiilistelyä, seikkailua, kasveihin ja eläimistöön tutustumista tai jonkin tietyn asian tarkempaa tutkimista, Oinonen selvittää.\nKummallakin oppaalla on monipuolinen lajiston ja metsätyyppien tuntemus.\n– Sieniretkiäkin voidaan kaupunkilaisten kanssa tehdä, mutta lähimetsistä apajat kyllä taitavat kadota aika nopeasti, Lahtinen nauraa.\nIlkka Oinonen on ympäristökasvatukseen suuntautuva ympäristötieteiden opiskelija, Sonja Lahtisen opiskeluala on maa- ja metsätaloustiede. Molemmat ovat toimineet ohjaajina Luonto-Liiton retkillä ja Oinosella on retkiopaskokemusta myös Villa Elfvikistä Espoossa.\nVantaalaisille voi olla tarjolla yllättävääkin tietoa.\n– Pidän itseäni poikkitieteellisenä generalistina, eli vähän niin kuin kaikesta pitää tietää jotakin. Luonnossa tapahtuva hajottaminen on kuitenkin omista kiinnostuksen kohteistani ykkönen ja ehdottomia suosikkejani ovat änkyrimadot, Oinonen virnistää.\n– Niiden ilosanomaa levitän mielelläni muillekin. Änkyrimadot kuuluvat samaan alaluokkaan lierojen kanssa. Niillä on tärkeä rooli rooli hajottajina metsä- ja peltomaassa.\nMolemmilla oppailla on myös vahva lintutietämys ja pitkän linjan partioharrastajana Lahtinen pystyy tarvittaessa antamaan erävinkin poikineen.\n– Ja maataloudesta totta kai pystyn kertomaan, jos jossain pellon laidalla tulee ryhmän kanssa kuljettua.\nOppaiden kesätyöpesti Vantaan ympäristökeskuksessa jatkuu syyskuun loppuun. Ympäristösuunnittelija Sinikka Rantalainen kiteyttää oppaiden työn edustavan Vantaan Lähimetsä-teemavuoden käytännön toimintaa, jonka ydintavoite saada asukkaita mukaan nauttimaan yhteisestä ympäristöstä ja toimimaan sen hyväksi.\n– Lisäksi on ajateltu, että oppaat voisivat maastossa kulkiessaan tutkailla samalla mahdollisia uusia luontoretkikohteita ja kenties suunnitellakin sellaisen jonnekin, hän kertoo.\n– Käyttökelpoinen olisi myös jokamiehen oikeuksista ja velvollisuuksista koottu ohjeistus nimenomaan lähimetsiä varten. Tätä on toivottu erityisesti varhaiskasvatuksen piiristä.\nPilottikokeilu, joka liittyy Vantaalla parhaillaan vietettävään Lähimetsien teemavuoteen.\nTeemavuoden avulla halutaan tehdä lähimetsiä tunnetuksi sekä nostaa niiden arvoa ja merkitystä.\nYhdistykset ja yhteisöt voivat ottaa yhteyttä talkoista ja metsäretkistä suoraan oppaisiin p. 043 8272542 (Sonja Lahtinen) ja 043 8272543 (Iikka Oinonen) tai s-postitse (etunimi.sukunimi@vantaa.fi).\nOppaat toimivat työparina. Molemmilla on paitsi luonto- ja erätaitoja myös ensiaputaidot.\nVantaalla on metsiä noin 8 000 hehtaaria. Kaupunki omistaa niistä noin 3 500 hehtaaria.\nNiin sanottuja puistometsiä asutuksen keskellä on kaupungilla on noin 1 000 hehtaaria.


OAK Beard Wash -partaöljy x GROOM Parturit x Verkkokauppa\nOAK Beard Oil -partaöljy (30 ml)\nTodellinen The partaöljy!\nOAK partaöljy silottaa ja hoitaa partakarvaa tehokkaasti. Partaöljyn raaka-aineet on valittu huolella ja ne soveltuvat erityisesti parran ja ihonhoitoon. Partaöljy imeytyy nopeasti eikä jätä tahmaista tunnetta.\nHoitavien ainesosien ansiosta loistotuote käytettäväksi etenkin parranajon tai trimmauksen jälkeen. Säännöllinen käyttö auttaa myös parrankasvussa ja siirtymisessä lyhyemmästä parrasta pidempään.\nOAK Beard Oil -partaöljy (30 ml) määrä\nKirjoita ensimmäinen arvio tuotteelle “OAK Beard Oil -partaöljy (30 ml)” Peruuta vastaus\nOAK partaöljy silottaa ja hoitaa partakarvaa. Loistotuote käytettäväksi etenkin parranajon tai trimmauksen jälkeen, sillä partaöljy ”sulkee” partakarvan ja karvan terävän pään ajon jäljiltä, jolloin parrankasvu tuntuu vähemmän kutiavalta, ja partaöljyn sisältämä tyrniöljy korjaa ihoa parranajon jäljiltä.\nPartaöljy imeytyy nopeasti ihoon eikä jätä tahmaista tunnetta. Hoidettu parta on helpompi harjata ja pitää siistinä. Säännöllinen käyttö auttaa myös parrankasvussa ja siirtymisessä lyhyemmästä parrasta pidempään.\nPartaöljy on valmistettu huolellisesti valituista raaka-aineista, jotka soveltuvat erityisesti parran ja ihonhoitoon. Viinirypälesiemenöljyn sisältämät vitamiinit ravitsevat ja elvyttävät ihoa ja karvatuppeja. Puhdas, kylmäpuristettu luomumanteliöljy estää ihon kuivumista ja pehmentää karkeaa partakarvaa. Orgaaninen parsakaalinsiemenöljy on ihanteellinen vaurioituneille karvoille ja antamaan kiiltoa.\nKäyttö: Hiero 2-4 pumppauksellista öljyä käsiin ja levitä iholle ja parralle tasaisesti kaulalta ylöspäin hierovin liikkein. Harjaa läpi partaharjalla karvan kasvusuunnan mukaisesti. Suosittelemme pävittäiseen käyttöön, erityisesti parran ajon tai trimmauksen jälkeen.\nSilottaa ja hoitaa partakarvaa\nHoitaa ihoa parranajon jäljiltä\nRaaka-aineet: Vitis Vinifera (Grape) Seed Oil, Prunus Amygdalus Dulcis (Sweet Almond) Oil*, Brassica Oleracea Italica (Broccoli) Seed Oil*, Parfum (Natural Essential Oils), Limonene, Hippophae Rhamnoides (Sea Buckthorn) Seed Oil*, Rosmarinus Officinalis (Rosemary) Leaf Extract*, Helianthus Annuus (Sunflower) Seed Oil*, Alcohol, Linalool, Citral, Geraniol, Citronellol, Farnesol


Seksin apuvälineet - Seksivälineiden ABC - Seksi - Terveysklinikat - Tohtori.fi\nEtusivu » Terveysklinikat » Seksi » Seksivälineiden ABC » Seksin apuvälineet\tSeksiklinikka\nSeksivälineiden ABC Seksin apuvälineet\nIloa ja apua sekä muuta hyödyllistä erotiikkaliikkeiden tuotteista\nElämässä on paljon tilanteita, joissa erilaiset seksiapuvälineet ovat tarpeellisia, kuten esimerkiksi toiminnallisten häiriöiden hoidossa. Mutta seksiapuvälineitä – seksileluja - voi hankkia puhtaasti seksin iloksi ja piristeeksi. Tahdikasta on huomioida, että myös toinen pitää seksiapuvälineistä tai muusta tunnelman piristyksestä välineiden tai vaikkapa erotiikkapelien avulla. Mielihyvää, nautintoa, kiihotusta sekä lämpöä ja hellyyttä kaipaa meistä jokainen. Nämä toiveet voi toteuttaa esimerkiksi lahjan muodossa. Lahjapakkaukseen voi kääriä hierontaöljyn, aromaattisen öljyn tai vaikkapa kylpyvaahdon ja herkistävän balsamin. Vartalopöly sekä sulkasivellin voivat olla uusi kokemus koskettamisesta. Pölyjä on eri makuisia ja ne voi nuolla iholta pois. Lahjaksi voi hankkia myös esimerkiksi pimeässä hehkuvat sormivärit, joilla voi viestiä toiselle uudella herkällä tavalla. Seksi on aikuisen tärkein leikki ja seksin pitäisikin aina olla leikkimielen sävyttämää. Erotiikkaliikkeissä on eroja, mutta hyvän liikkeen tunnistat laadusta, tuotetuntemuksesta, luotettavuudesta, tyylistä sekä tietysti hyvästä asiakaspalvelusta. Ostokset voi ujoinkin tehdä helposti netin välityksellä. Ostoskorin täyttäminen kierrellen nettikaupassa käy helposti ja postin välityksellä tuotteet pääsevät perille huomaamattomasti syrjäisemmillekin seuduille.\nSeksivälineillä voidaan kompensoida tai helpottaa vamman tai sairauden aiheuttamaa seksuaalisen toimintakyvyn muutosta. Tällöin puhutaan seksiapuvälineistä. Apuvälinearvion tekee toimintaterapeutti yhdessä seksuaaliterapeutin kanssa. Lausunnon apuvälineen tarpeesta tekee toimintakyvyn arvioija ja usein tarvitaan vastuulääkärin suositus seksiapuvälineen tarpeellisuudesta. Lausunto lähetetään apuvälineen maksavalle taholle.\nItsetyydytys on tärkeä alue oman itsensä tuntemisessa ja siinä, että kosketus omaan ruumiiseen säilyy itserakastelun avulla. Ensisijaisesti on tärkeää tuntea oma ruumis ja sen herkimmät alueet, jotta voi kumppanille kertoa mikä, miten ja mistä tuntuu hyvältä. Itsetyydytykseen ja kiihottamiseen löytyy niin naisille kuin miehille runsaasti apuvälineitä. Klitoriskiihottimet ja nautintovibrat, joita löytyy aloittelijoillekin, ovat suosittuja apuvälineitä mm. orgasmin saavuttamisen opettelussa ja kiihottumisongelmien ratkaisemisessa. Vibraattorin tai oman peniksen päälle voi lisätä oman maun mukaan silikonisen, nystypintaisen suojan lisätuntemuksen aikaan saamiseksi. Vibraattoreja, kuten myös klitoriskiihottimia voi käyttää naiset sekä miehet.\nSauvat auttavat ns. G-pisteen löytämisessä. Naisilla G-pisteen oletetaan sijaitsevan emättimen etuseinämässä ja miehillä se sijainnee peräsuolen ja eturauhasen välissä ja sitä voi stimuloida peräsuolen etuseinämästä käsin. Osa ihmisistä kokee pisteen hyväilyn erityisen miellyttävänä. Joillakin naisilla pisteen koskettelua saa aikaan virtsaamisen tarpeen tai epämiellyttävän tuntemuksen, jopa kipua. G-pisteen olemassa olosta on ristiriitaisia käsityksiä.\nAnustapit, -pallot ja - sauvat voivat olla omien käsien lisänä ja apuna omien erogeenisten alueiden löytämisessä. Tuotteista löytyy useita kokoja ja alussa kannattaakin edetä pienemmästä isompaan, ettei tule pelon ja pettymyksen tunteita turhaan. Miesten käyttöön on olemassa erilaisia tekovaginoita, silikonimassaisesta taskumallista aina oikeaa vaginaa muistuttavaan kumiseen malliin. Liukuvoiteen käyttö on suositeltavaa, ellei välttämätöntä. Kivekset ovat monelle miehelle eroottinen ja kosketukselle herkkä alue. Kiveksien kosketteluun ja venyttelyyn löytyy myös erilaisia lisävälineitä alkaen nahkaisista ja päättyen kirurgin teräksestä valmistettuihin renkaisiin. Tyhjiöpumppu voi toimia myös itsetyydytyksen apuvälineenä ja erektiota tehostamassa, pituusmittaa se ei kuitenkaan penikseen lisää kuin tilapäisesti.\nSilikonista valmistettu nännivibra käy sekä miehille että naisille herkän alueen hyväilyyn. Pieni tyhjiöpumppu pumppaa nännin esiin ja renkaalla voi tukea nännin pysymistä ”erektiossa”. Laite käy itsetyydytyksen lisäksi sisään vetäytyneen nännin esiin ottamiseen ja imetyksen helpottamiseen. Rengasta ei saa käyttää imettäessä tukena, koska se voi luiskahtaa pois nännin ympäriltä ja joutua vauvan nieluun. Laitetta voi käyttää myös klitoriksen esiin ottamisessa.\nVerenkiertoa vilkastuttavia öljyjä ja voiteita löytyy laaja valikoima hyvin varustelluista liikkeistä. Liukuvoiteiden käyttö on aina ehdottoman tärkeää käytettäessä seksiapuvälineitä, koska niistä puuttuu ns. luonnollinen kosteus. Liukuvoiteita löytyy vesipohjaisena, vesiliukoisena, hajuttomana, mauttomana ja värittömänä, joten jos tuntuu kiusalliselta kertoa käytöstä toiselle, kertominen ei ole välttämätöntä. Liukuvoiteen käyttö voi siis olla täysin huomaamatonta. Osa liukuvoiteista on myös ihoa lämmittäviä. Kevyt puhallus voidellulle iholle samanaikaisesti antaa lisänautintoa. Peräaukon alueelle suositellaan geelimäistä liukuvoidetta tai silikonivoidetta kitkan välttämiseksi.\nLiukuvoiteet tai perushierontaöljyt voivat olla avuksi myös rentoutumisessa. Ne vähentävät esimerkiksi spastisuutta eli lihasjäykkyyttä tai kouristelua. Spastisuus saattaa etäännyttää myös omasta ruumiista ja silloin palautuminen ruumiiseen on ensiarvoisen tärkeää. Kosketus antaa nautintoa ja hyväksytyksi tulemisen tunteen ja liukuvoiteella kosketus saadaan intensiivisemmäksi. Kondomeja on olemassa varmasti jokaiseen makuun. Uusia malleja tulee jatkuvasti markkinoille, vanhojen hyväksi koettujen rinnalle. Kohokuviolliset ja nystypintaiset kondomit antavat naiselle lisänautinnon. Joidenkin kondomien sisäpinnalle on lisätty liukuvoiteeseen puuduttavaa geeliä, joka viivyttää orgasmia. Kondomi voi olla avuksi, jos miehellä on herkkä siemensyöksy. Kondomi suojaa suuseksiä harrastettaessa seksitartunnoilta. Naisten genitaalialueen suojaamiseen on suunniteltu erityinen suuseksisuoja, jota on myös helpompi käyttää.\nErektiohäiriön hoito ei aina vaadi lääkehoitoa. Erektiota voidaan tehostaa tai se voidaan aikaansaada vaikkapa erotiikkaliikkeestä löytyvällä penisrenkaalla, penistuella ja tyhjiöpumpulla. Penisrenkaasta on apua myös em. herkän siemensyöksyn hallitsemisen oppimisessa. Renkaista kannattaa keskustella myyjän kanssa ja ainakin aluksi valita malli, jossa on säädön mahdollisuus.\nEmättimen kuroutuminen voi olla seurauksena paikallisesta sädehoidosta esimerkiksi gynekologisien syöpien yhteydessä. Tällöin emättimen laajentaminen on tarpeen ja apuna voi käyttää vaikkapa tekopenistä sormien lisäksi. Valikoimasta on helppo löytää itselle sopivan kokoinen ja oloinen malli. Tekopenis voi olla ulkonäöltään klassinen tai moderni. Tekopenikset ovat miellyttävän pehmeästä silikonista tai kumista valmistettuja, hauskan näköisiä ja jopa humoristisiakin välineitä. Tekopenistä apuna käyttäen voi etsiä myös lantionpohjan lihakset (ks. Lantionpohjanlihasten jumppa), joilla on merkitystä mm. virtsanpidätyskykyyn. Lantionpohjan lihaksia tarvitaan niin ikään rakastelussa: puhutaankin rakkauslihaksista. Lantionpohjan lihaksia on mahdollista harjoittaa ja parantaa näin lihaskuntoa (katso kohta lantionpohjan lihasten jumppa). Emättimeen laitettavia treenipalloja ja ns. Geishapalloja on erimallisia ja -kokoisia, erilaisista materiaaleista valmistettuja (mm. silikonista) sekä erivärisiä. Kierukan käyttäjällä saattaa ilmetä palloja käyttäessä verenvuotoa ja tällaisessa tapauksessa käyttö tulee lopettaa. Varovaisuutta on myös noudatettava, kun poistaa pallot emättimestä. Kierukan langat saattavat kietoutua pallojen välisen langan ympärille. Eroottisia filmejä ja pornografiaa saa video - ja dvd - muodossa erotiikkaliikkeistä, ja ne voivat toimia piristeenä seksielämässä tai kiihottumisen apuvälineenä. Uutuutena markkinoille on tulossa eroottisen hierontaan ja kiihotushyväilyihin liittyvät filmit. Pornografia kiehtoo, kiinnostaa ja opettaa ihmistä, sen kertoo myös em. tuotteiden suuri menekki. Jokaisella meistä on oma vastuu siitä mitä katsomme, jokainen punnitsee omalta kohdaltaan pornografian hyödyt ja haitat.\nSeksuaaliset mielikuvat ovat erottamaton osa meitä ja ne tulevat näkyviksi esimerkiksi pornografiassa tai eroottisessa taiteessa. Maailman sivuun on tuotettu kielletyn leimalla varustettua kirjallisuutta ja kuvataidetta. Kansanperinteessä on hyvin rehevää ja elämäntäyteistä kuvausta seksistä. On hyvä muistaa, että pornografia näyttää hyvin usein stereotyyppisen kuvan seksuaalisuudesta ja suorittamisen leima näkyy.\nKaupallinen seksi on tullut mahdolliseksi myös mm. nettiseksin, puhelinseksin ja seksiravintoloiden myötä. Joissakin elämäntilanteissa em. saattavat olla ainut väylä tiedon ja elämysten saamiseksi. Internetin välityksellä tuntuu kaikki olevan nykyisin mahdollista. Tämä voi olla jollekin myös ansa johon kiinnijääminen voi johtaa addiktoitumiseen eli riippuvuuteen. On syytä olla myös huolissaan nuorille, jopa lapsille, mahdollistuvasta tavasta saada seksuaalisuudesta, seksistä, naisesta ja miehestä hyvin kapea ja esineellistävä kuva. Tämän vuoksi jokainen aikuinen on omalta osaltaan vastuussa nuoren mahdollisuuksista käyttää internet-palveluja.\nArvostele artikkeli 4.1 (93 arvostelua)\nLukijoiden kommentit (13)\nEn ymmärrä (vieras)\nMiten on mahdollista tällainen kirjoittelu?\nminä vain (vieras)\nPalis ei ikinä saa pinspyy......;(;(\nmarsut rulaa 4 ever (vieras)\nmarsu tykkää eroottisista leikistä\ntunnustettava se on, tykkään banaaneista


Olympus Seurantapidike CSCH‑125 | Top Shot - Kamerakauppa\nOlympus Seurantapidike CSCH‑125, kevyt ja tukeva Olympus-seurantapidike on suunniteltu erityisesti lujalle TG-Trackerille. Pidike on säänkestävää neopreenimateriaalia, joten kamerasi on suojassa hiekalta, sateelta ja pölyltä. Reppuun tai vyöhön kiinnitetty kamera on helppo ottaa esiin myös liikkeessä. Karabiinihaan ja pikalukittavan karkuremmin ansiosta voit myös vetää kameran ulos valjaista ilman että sinun tarvitsee pelätä sen häviämistä – vaikka joutuisit irrottamaan otteesi odottamattoman liikkeen vuoksi. Voit säilyttää kameraa pidikkeessä erillään tai Steady Grip ‑kahva kiinnitettynä. Tätä lisävarustetta voidaan käyttää jopa sateessa tai merivedessä, joten se on ihanteellinen urheilukuvaukseen ulkoilmassa tai vaativissa olosuhteissa.\nMuotoiltu erityisesti TG-Trackerille\nLuotettava kiinnitys vyöhön tai reppuun\nLOG on/off- ja Wi-Fi-painikkeet vapaat käyttöön\nAntureiden merkkivalot ovat tarkistettavissa\nVarustettu vyöllä, jonka avulla voit kiinnittää kameran vaaka- tai pystyasentoon\nSäilytys kahvan kanssa ja ilman\nKamera on helppo ottaa laukusta myös liikkeessä\nVoidaan käyttää sateessa ja merivedessä\nSisältää karabiinihaan ja karkuremmin\nSoveltuu kaikkiin ulkoilma- ja vesiharrastuksiin


18.1.2016 Vuoden 2016 Tapahtumakalenteri julkaistu\nKyläyhdistyksen hallitus on julkaissut vuoden 2016 tapahtumakalenterin. Nyt kun talvi vielä pitää otettaan, yritämme ensimmäiseksi saada kylän talvipäivän pidetyksi sunnuntaina 7. helmikuuta. Toivotaan, että talvi jaksaa puhaltaa sinne asti ja saamme talvitapahtumamme järjestettyä muutaman vuoden tauon jälkeen.\nAVAA TAPAHTUMAKALENTERI TÄSTÄ\n14.1.2016 Herrakuntatalon puuhasunnuntait\nHerrakuntatalolla vietetään noin kerran kuukaudessa koko perheen puuhasunnuntai päiviä. Ensimmäisen kerran kokoonnutaan leikkimään ja liikkumaan Herrakuntatalolle jo ensi sunnuntaina 17. tammikuuta. Tervetuloa koko perheen voimin.\n15.12.2015 Perinteinen kylän joulujuhla avasi taas joulumielen\nHerrakuntatalon jouluiseksi viritetyssä tuvassa ja juhlasalissa vietettiin jälleen kylämme vuotuista kohokohtaa eli joulujuhlaa. Kylän suosituin tapahtuma keräsi talolle tänäkin vuonna yli 80 kyläläistä joulumieltä etsimään. Perinteisen kaavan mukaisesti Herrakunnan martat tarjoilivat juhlaväelle glögiä, Eila-mamman mehevää riisipuuroa sekä maistuvat joulukahvit. Puuropadan ääressä käytiin ahkerasti santsaamassa, niin maukasta tuo puuro aina on.\nHerrakunnan maamiesseuran vahvistettu joukkio esitti pitkästä aikaa tiernapojat-näytelmän ja historiakerhon puolesta Anni Helena Ranta kertoi elävästi 60 vuoden takaisesta myllymatkasta Haimoon myllylle. Yhteislaulut kajahtivat kuulaasti ilmoille Saastamoisen Ainon säestäessä pianolla. Kaiken kruunasi lasten toivevieras joulupukki, joka kenkusta säätilasta huolimatta tänäkin vuonna onnistui saapumaan talolle pienten lahjapussukoiden sekä mehevien tarinoiden ja ohjeiden kera - nyt jo pukin itsensä mukaan 375 vuoden iän tuomalla kokemuksella ja varmuudella.\nYhteistyöllä saimme taas loihdittua tunteikkaan joulujuhlan Herrakuntatalolle. Kyläyhdistys haluaa osoittaa lämpimät kiitoksensa kaikille juhlajärjestelyihin osallistuneille, etenkin martoille, maamiesseuralle, Anni Helena Rannalle, Aino Saastamoiselle, Thesslerin Eilalle sekä tietysti itse Joulupukille. Samalla haluamme toivottaa kaikille kyläläisille rauhallista joulun aikaa sekä hyvää uutta vuotta.\n7.12.2015 Koko kylän joulujuhla Herrakuntatalolla lauantaina 12. joulukuuta\n26.10.2015 Kutsu Herrakunnan ensimmäiseen yhdistysparlamenttiin ja syyskyläkokoukseen\nHerrakunnan kyläyhdistyksellä on ilo kutsua kaikki kyläläiset Herrakunnan ensimmäiseen yhdistysparlamenttiin, joka on samalla Herrakunnan syyskyläkokouksen teemana. Syyskyläkokous pidetään Herrakuntatalolla tiistaina 10.11. klo 19 alkaen.Tilaisuus on tarkoitettu kaikille kyläläisille ja etenkin toivomme oman kylämme yhdistysten, tiekuntien, osakaskuntien, kerhojen ja muiden järjestöjen edustajien osallistuvan tilaisuuteen. Tarkoitus on keskustella avoimesti kylämme kehittämisestä ja tarkastella samalla kyläsuunnitelman toteutumista.\n14.10.2015 Herrakunnan perinteinen karaokeilta lähestyy\n8.9.2015 Herrakunta tutuksi pätkä pätkältä\n21.8.2015 Siimat syherölle ja mölkkyranteet lukkoon\n11.8.2015 OMG - mikä fiilis Herrakunnan latotansseissa


Amazonin tulevasta New World -jättipelistä vuodettiin kaksi tuntia pelikuvaa PornHubissa - Muropaketti.com\nAmazonin tulevasta New World -jättipelistä vuodettiin kaksi tuntia pelikuvaa PornHubissa\n08.10.2018 12:50 | Muropaketin toimitus\nAmazon Game Studiosin parhaillaan kehittämästä MMO-pelistä vuodettiin tuhti paketti pelikuvaa, joka ehti kerätä tuhansia katsojia.\nHiljattain kerroimme Amazonin omien pelistudioiden MMO-pelistä nimeltä New World. Pelistä on parhaillaan käynnissä alfa-testaus, mutta siihen mukaan päässeet hyväksyvät vaitiolosopimuksen, joka kieltää heitä jakamasta eteenpäin materiaalia pelistä.\nTämä ei kuitenkaan estänyt valtavaa videovuotoa pelin alfa-versiosta. Kuten Eurogamer kertoo, ehti joku testaajista ladata yli kaksi tuntia pitkän pelivideon verkkoon, ja se keräsi yli 3 800 katsojaa, ennen kuin video viimein poistettiin.\nVideota ei kuitenkaan vuodettu YouTubeen, josta se olisi varmasti poistettu hyvin nopeasti. Alustana käytettiin maailman suurinta aikuisviihdesivustoa PornHubia, jossa on silloin tällöin ennenkin vuodettu pelikuvaa. Esimerkiksi vuonna 2015 PornHubissa julkaistiin video silloin vielä julkaisemattomasta Fallout 4:stä.\nNew Worldista nähdyn videokuvan perusteella kyseessä on MMO- ja selviytymispelin yhdistelmä, jossa pelaajat asuttavat uutta mannerta, tekevät liittoja ja kamppailevat rosvojoukkoja vastaan. Pienen pätkän videota voit katsoa Eurogamerin sivuilta.\nNew Worldin ilmestymispäivää ei ole julkistettu.\nWorld of Warcraftin ja kaikkien MMO-roolipelien edeltäjä täyttää 30 vuotta – tältä se näytti\nMobiiliarvio: Black Desert Online Mobile kääntää konsoleilta ja PC:ltä tutun MMO-pelin puhelimelle raskaasti\nBlack Desert Onlinen kehittäjä julkisti samalla kertaa kolme MMO-peliä näyttävien trailerien kera\nWorld of Warcraft Classic aloittaa jättiroolipelin alusta elokuussa


Kihlajaiset? - Page 22 - Kihlautuminen - Naimisiin.info\nMies soitti isälleni ja kertoi uutisen sekä "pyysi kättäni" siinä samalla. Äiti kuuli asiasta puhelun aikana ja hihkui kuulemma onnitteluja sieltä taustalta Miehen äidille kerrottiin kun olimme hänen luonaan syömässä, ja miehen isään emme ole saaneet yhteyttä vielä, hän kun työskentelee ulkomailla ja on aika vaikeasti tavoitettavissa... Ehkä laitamme sähköpostilla tiedon jos ei kohta vastaa, heh.\nParhaat ystävämme soittelimme läpi ja muut kuulivat sitten blogistani / Facebookista / puskaradion kautta. Saa nähdä pidämmekö kihlajaisia vaikka tuossa vapun tienoilla miu synttäreiden ohessa, olisihan se hauskaa! Kihlajaispiknik, kuulostaa hyvältä Etenkin kun hääpäivään on vielä niin pitkä aika...\nMieheni kosi torstaina, lauantaina äitini kutsui siskonsa perheineen (lähisukumme) ja kummitätini kahveille. Viikko siitä anoppini piti hieman isommat kahvitukset mieheni sukulaisille, joissa myös oli mukana äitini sisko perheineen. Kavereiden kanssa ei mitään kummempia juhlittu, töissä pomo keitti kahvit.\nPerjantaina (kosinnan jälkeinen päivä) mieheni kävi ostamassa alkoholipullon isälleni, joka hieman naureskeli ja sanoi häviävänsä tässä vaihdossa, mutta menköön.\nEdited March 9, 2010 by Millie\nMeillä sulhasen äiti piti kahvittelukutsut jossa mukana oli noin 20 henkinen juhlajoukko. Oli todella mukava päivä!\nMe kihlauduimme 2008 kesäkuussa. Kihlajaispäivä oli torstai ja perjantaina oli tiedossa sulhasen suvun suuremmat sukujuhlat. Kyseisissä juhlissa sitten juhlimme samalla myös kihlautumistamme sulhasen isoäidin toiveesta. 13 päivää kihlautumisemme jälkeen käydessämme Helsingissä (me opiskelemme Turussa ja molempien vanhemmat asuvat pk-seudulla) minun äitini luona pidimme pienet kihlajaiset (kakkua ja kahvia), joissa morsiammen vanhemmat ja sisarukset sekä isovanhemmat, sekä sulhasen vanhemmat (hänelle kun ei sisaruksia ole).\nKihlautumisesta ilmoitimme muille sukulaisille joko soittamalla tai lähettämällä tekstiviestin. Tämä siksi, että omat sukulaiseni asuvat suurimmaksi osakseen pk-seudulla ja loput Tampereen lähettyvillä ja sulhasen sukulaiset Kuopiossa ja Oulussa (tosin heistä suurinosa oli sukujuhlissa) ja me itsehän asumme tosiaan täällä Turussa.\nMe pidettiin viikko kihlautumisen jälkeen kihlajaisjuhlat perheen kesken. Molempien vanhemmat pääsi tutustumaan, se oli tarkoitus Enemmänkin sukulaisia oltaisiin varmaan kutsuttu jos olisivat asuneet lähempänä!\nMenimme kihloihin juuri ja nyt olisi tarkoitus järjestää ihan perinteisesti kunnon kihlajaisjuhlat suvuille ja lähimmille ystäville.\nAjattelimme vuokrata juhlatilan pitopalveluineen kun vieraat tulevat kuitenkin kaukaa niin eivät pärjää pelkällä pullalla ja kakulla niin ajattelimme samalla tarjota myös ruokaa. ?\nMe mentiin kihloihin helmikuun lopussa ja heinäkuussa pidämme juhlat. On ollut niin kiirettä ettei ole ehtinyt pitämään ja paikka jossa juhlat pidetään on järven rannalla..siellä on sauna ja mökki. On ehkä kivempi mennä kesällä uimaan ja saunaan. Tarkoituksena on pitää rennot juhlat n.30 hengelle. Paistetaan lettuja ja syödään muutenkin hyvin\nKutsuttiin molempien lähimmät ystävät (yht. n. 10 hlöä) kylään viikonloppuna, kun palasimme reissulta, jossa kosinta tapahtui, Suomeen. Ei etukäteen kerrottu, että olimme menneet kihloihin. Varattiin pari pulloa skumppaa. Odotimme, että joku huomaa sormuksen, jonka jälkeen skoolattiin. Sitten ilta jatkui ihan perinteisten illanistujaisten tapaan. Ei sen ihmeempiä. Kihloista on kohta vuosi.\nMeillä pidettiin kuin pidettiinkin vappuna kihlajaisten tapaiset kotiseudulla. Lähisukulaisia ja muutama kaveripariskunta kahvitteli kanssamme ja samalla juhlittiin miu 22v. syntymäpäivääni. Oli oikein mukavaa!\nKuinkahan kauan kihlojen jälkeen kehtaa vielä pitää kihlajaisia? En kyllä yhtään vielä tiedä jaksaisiko järjestää. Toisaalta se voisi olla mukavaa ja hieno muisto:)\nKihlajaisperinne on minulle aika vieras, joten emme ajatelleet viettää sen kummempia kihlajaisia. Se sopii meille: kihlaus on meille molemmille ennen kaikkea keskinäinen sopimus, ei julkinen juttu, ja sormusten hankintakin saattaa jäädä väliin. Ollaan vähän huonoja muutenkaan juhlimaan erityisesti jostain syystä, kavereita ja sukulaisia kutsutaan syömään ja iltaa istumaan mieluiten ihan muuten vaan.\nEdit. Poistelin typoja\nEdited May 19, 2010 by Cayenne\nMekään ei vietetty kihlajaisia, juhlitaan sitten häissä niidenkin edestä. Anoppi kyllä yllätti meidät mökillä hienolla illallisella ja kuohuviinillä, mutta ei sitäkään voi juhlimiseksi sanoa.\nKihlauksesta kerrottiin vanhemmille ja tuleville kaasoille soittamalla, muuten ei ilmoiteltu missään kihlauksesta eli ihmiset saivat tietää asiasta omia aikojaan.\nPiti vielä tulla lisäämään, että tuon kertomisen suvulle itseasiassa hoiti aika hienosti ja nopeasti mun äiti. Puoli tuntia hänelle ilmoittamisen jälkeen noin puolet sedistäni ja tädeistäni laittoi onnittelu tekstarit.\nMe ilmoiteltiin tekstiviesteillä ystäville, vanhemmille, kummeille, tädeille, sedille yms. Moni jo tiesikin, kun mies oli pyytänyt vanhemmiltani kättäni ja kertonut heille päivän, sekä tarvinnut isänsä, siskonsa ja kavereidensa apua kosinnan järjestämisessä.\nKihlauksesta on pari päivää ja olemme vähän suunnitelleet kihlajaisjuhlia sekä läksiäisiä (muutamme syksyllä uudelle paikkakunnalle) samalle kertaa (parin viikon päähän, kai ). Ongelma on vain, että mihin ihmeseen saamme kaikki läheisemme mahtumaan, sillä on 35 neliön yksiöön ei montaa kymmentä ihmistä mahdu millään ilveellä\nTuo kihlajaiskuva ois kyllä toteuttamisen arvoinen idea\nMeillä oli vain pienet kahvittelut, jotta vanhemmat tapasivat toisensa. Häiden ja kihlautumisen väliin jää aikaa vain puoli vuotta, joten ei viitsitä järjestää sen kummempia seremonioita.\nKihlauduttiin toukokuussa ja pidettiin erään toisen juhlijan kanssa yhteisjuhlat kesäkuussa. Mä sain kihlajaiseni - tykkään juhlia - eikä miehen tarvinnut olla koko päivää juhlien ainoana keskipisteenä. Asiat menivät oikein luontevasti niin. Tarjolla oli paljon ruokaa ja kakkuja. Vieraat viihtyivät yöhön asti. Sillä kaavalla voisi järjestää ne häätkin\nToivottiin yhtä lasisarjaa jos joku halusi jotain tuoda ja sitähän sitten toivatkin!\nYritetään vielä ehtiä kihlakuvaan vaikka niistä juhlista tulee siihen päivään mennessä jo ainakin kolme kuukautta.\nKihlauduttiin lauantaina, josta sitten heti sunnuntaina pidettiin perheille kakkukahvitarjoilu. Myöhemmin sitten epävirallisemman kihlajais-nimppari-synttärit kaveriporukalla ja toisella porukalla sitten ihan vaan kihlojen kunniaksi\nMeillä oli sama juttu. Tuleva anoppi halusi järjestää kihlajaiset ja kyllähän se meille sopi. Paikalla oli tosin ainoastaan miehen perhe ja sukulaisia, koska oma perheeni asuu toisella paikkakunnalla. Kilistelimme sitten oman perheeni kanssa pienimuotoisemmin maljoja, kun näimme. Kihlajaiset olivat kyllä kivat ja tuli itselle hyvä mieli kun tajusin miten onnellinen anoppi asiasta oli. Lahjaksi saimme Pentikin vanilja-sarjan astioita, koska anoppi oli vihjaillut vieraille, että aloitamme sarjan keräämisen.\nMeillä ei ollut varsinaisia kihlajais kahveja ollenkaan... kavereiden kanssa sitten juhlittiin vasta kun oli maaliskuussa kullan synttärit\nMeillä kihlautumisen kanssa samalle lyhyelle ajanjaksolle osui myös muutto isompaan asuntoon ja ukkokullan synttärit, joten kun reilu viikko kihlauksesta pidettiin kavereille kekkerit, oli ne samalla tupaantuliaiset, synttärit ja kihlajaiset. Uuden kodin varjolla kutsuttiin sitten myös vanhuksia iltateelle mutta niistäkin sitten muotoutui kihlajaiset kun halusivat muistaa ja onnitella meitä.\nMe pidetään kavereille kihlajaiset ja sukulaisille omansa. Lisäks ollaan varauduttu pitämään kakkukahveja sitä mukaan ku sukulaisia tulee käymään täällä meillä päin sekä muutamalle kaveriperheelle erikseen.\nEdited October 10, 2010 by Loralei\nMeillä oli ntosi pienimuotoiset kihlajaiset, koska emme halunneet suuria juhlia kevään ylioppilasjuhlien takia.\nSamana päivänä kun laitettiin sormukset sormeen, oltiin mun vanhempien luona. Sinä iltana isä oli ostanut hyvän makuista valkoviiniä jota sitten maisteltiin rennosti pienten naposteltavien kera. Sitten kun pääsimme Turkuun, miehen vanhemmilla vietettiin sitten paremmin nämä kakku kahvit, joihin sitten osallistui miehen sukulaisia ja muutama kaveri.\nMun ylioppilasjuhlat sitten oli 2 kuukautta myöhemmin, jossa sitten juhlittiin kihlajaisia - niiden kanssa jotka asian huomasivat. Emme pitäneet kauheeta älämölöä asiasta.